Ez adiorik, Jon | Hitzen uberan\n← Xerezaderen artxiboa eta Booktegi\nNola omendu Binyavanga Wainaina →\n“Sexu biologikoen arabera gizonak edo emakumeak izanen gara, portaera maskulinoa edo femeninoa barneratuko dugu eta hauei atxikitako rolen menpe biziko gara. Baina antolamendu dikotomiko eta sinple hori ez da nahikoa.”\n“Errealitatera itzultzeko bigarren aukera izan daiteke sormena: hanken mugimendu konpasatua; zalantzak argitzen dituen erantzun-orria; eta, barneko burrunba kanporatuz, isiltasun likatsua desinfekta dezakeena. Sormenak aberastasunez betetzen ditu bihotzaren ezkerreko eta eskuineko bentrikuluak, zimurtutako paper bolei hitz bat kimatuko die eta biluztuko zaitu. Larrugorritan eta babesgarri gabe utz zaitzake, baina gizarteak jarritako armadurak ez ditu zure mugimenduak dorpetuko eta garden agertuko zara ispiluaren islan. Eta bai, sormena bakardadea da, baina bakardade partekatua. Eta hori luxua da. Luxu prekarioa, ordea!”.\n“Sistema patriarkalak marrazten ditu zoriontsuak izateko erdietsi beharreko gorputzen siluetak gure inguruko ispiluetan. Eta horien islan, itxuroso, itxurakeriaz eta itsu gabiltza, baina, ahal dela, itsusi ez. Ez gaitzatela engaina! Ispilu hautsiek forma anitzak eskaintzen dituztenez, harrika zatika ditzagun. Neurriz kanpo dauden kanonei neurria har diezaiegun.”\n“Poesia ez da iraultza, baina, ziur naiz, iraultza ñimiñoena gauzatzeko ere, poesia ezinbertzekoa dela”.


Nola ikasi Kimika Kuantikoa izutu gabe: Kontrako poloek, elkar erakarri?\nFisikan, aspaldi ezagutzen den fenomenoa da hau, magnetismoan eta elektrizitatean. Magnetismoan, bi iman gerturatzen ditugunean, bi gauza gertatzen ahal dira: alde batetik, polo berdinak dituzten zatiak gerturatzean, imanak aldenduko dira, eta aurkako poloetatik gerturatzean, elkarri erakarri eta elkartuko dira. Ondorengo bideoan ikus dezakezue hau:\nAntzera, karga positiboa eta negatiboa duten bi partikula gerturatzean, elkarri erakartzen diote. Aldiz, bi kargak positiboak ala negatiboak badira, erakarri baino aldarapen indarra altxatzen dute eta elkarrekiko urrundu egiten dira. Baina, hau beti horrela da? Gaurkoan, ezetz ikusiko dugu. Mundu mikroskopikoan, atomo eta molekulen munduan, hau horrela ez dela beti ikusiko dugu.\nHas gaitezen adibide sinple batekin. Har dezagun oxigeno atomoaren bi katioi, bi O+, elkarrengandik urruti, gas fasean. Gas fasean egoteak zer esan nahi du? Beraien inguruan, gertu, beste katioirik, molekularik, atomorik, ez dela egonen. Beraz, bi O+ katioiak ditugu, besterik ez. Biak gerturatzean, sistemaren energia handituko da (gogoan izan materiak energia minimoko egoeran egotea "nahi" duela). Bi katioien arteko distantzia txikitzean, energia gorantz egiten du. Beti gorantz eginen balu, espero duguna konfirmatuko litzateke, energia minimoa katioiak oso banatuta daudenean izanen litzatekelako. Beste hitzetan esanda, bi O+ elkarrengandik urrun leudeke, aldarapen indarra dela medio. Beheko ezkerreko irudian ikusten dugun moduan, hau ez da gertatzen!!!! (Metodo kuantiko desberdinekin kalkulatuta, ez egin kasu handirik izenei).\nEnergia ez da beti gorantz joaten, eta putzu baten modukoa ikusten da. Zer gertatzen da? Bi O+ katioien kasuan, egonkorrena biak banatuta egotea da (horregatik distantzia handitan energia baxuena da), baina distantzia jakin batean, bi katioiak putzu batean harrapatuta daude. Lotura kobalentea ematen da bien artean, O2+2 dikatioia meta-egonkorra izanik. Metaegonkorra, putzuaren minimoa disoziazioaren energia baino gorago dagoelako. Hortaz, ikus dezakegunez, gas fasean bi katioiren artean aldarapena ez da beti nagusitzen. Zergatik? Dikatioiaren egitura elektroniko bereziagatik. Goiko eskuineko irudian bi O+ katioiak gerturatzean sortzen diren balentziazko orbital molekularrak ikus daitezke. Detailetan sartu gabe, beheko hiruak orbital lotzaileak dira, eta goiko hiruak antilotzaileak. O2+2 ren kasuan, elektroiek orbital lotzaileak bakarrik okupatzen dira, eta honen ondorioz, molekula metaegonkorra da. Dikatioian parte hartzen duten atomoen arabera, metaegonkortasuna desberdina izanen da, okupatutako orbitalak desberdinak izanen direlako, baina hau beste baterako utziko dugu.\nBi katioiak ur disoluzioan badaude, zailagoa dirudi aldeko elkarrekintza izatea. Ur molekulez inguratuak egonen lirateke, ur molekulen oxigenoak eta hidrogenoak partzialki negatiboki eta positiboki kargatuta daude, eta horrela, molekula hauen oxigenoarekin elkarrekintza sendoagoa izanen lukete (positibo-negatibo) beraien artean baino.\nDuela gutxi, Californiako Unibertsitateko eta Lawerence Berkeley National Laboratory-ko ikertzaile batzuk Journal of Chemical Physics aldizkarian argitaratutako artikulu batean (1), lehendabizikoz, uretan ere katioi-katioi aldeko elkarrekintzen ebidentzia esperimentalak aurkitu dituzte. Konkretuki, guanidinio (C(NH2)3)+ izeneko bi katioiez osatutako bikoteak aurkitu dituzte, aurretik Kimika Kuantikoa erabilita egin ziren aurresanak konfirmatuz. Beheko irudian, guanidinio katioia aurkezten dizuet.\nLan honetan, ikertzaileek X izpien bidezko teknika esperimentala erabili zuten, guanidinio kloruro gatzaren kontzentrazio desberdineko disoluzioetan. Era berean, esperimentuak simulatzen zituzten kalkulu kuantikoak burutu zituzten, bi kasuetan antzeko emaitzak lortuz. Modu honetan, emaitza teorikoak esperimentalak interpretatzeko erabili zituzten. Emaitzak ikusita, guanidinio katioi bikoteak sortzen zirela ikusi zuten, gatzaren kontzentrazio altuko disoluzioetan. Bikote hauek guanidinio katioiaren egitura elektroniko bereziagatik sortzen dira, konkretuki, katioi osoan delokalizatuta dauden π orbitalei esker.\nGuanidinio gatza hauek proteinen desnaturalizazioa eragiteko erabiltzen dira. Aurretik egindako lanek desnaturalizazioa gatzaren kontzentrazio handitan gertatzen zela ikusi zuten. Horrela, lan honen egileek ondorioztatu zuten guanidinio katioiaren bikote hauek desnaturalizazioaren eragileak direla. Honetaz gain, autoreen esanetan, katioi-katioi bikoteak beste elkarrekintza biologikoen eragileak izan zitezkela, nukleotido/nukleosido eta proteinen artekoaren kasu.\nLaburbilduz, katioien arteko elkarrekintza guztiak EZ dira errepultsiboak, katioien osagaien izaera kuantikoa dela eta. Kalkulu kuantikoek esperimentalki behatzen diren fenomenoei azalpena emateko baliogarriak dira, eta, batzuetan, esperimentalki behatu ez diren fenomenoak aurresateko balio dute.\n O. Shih, A. H. England, G. C. Dallinger, J. W. Smith, K. C. Duffey, R. C. Cohen, D. Prendergast, eta R. J. Saykally, The Journal of Chemical Physics 139, 035104 (2013).\nNork publikatuta: anonimo Ordua 12:30


iraila 2016 - Angelu itsua\nEgoera ahulenean daudenenganako elkartasun eza, denon dirutik “aprobetxatzen” omen diren horiekiko tolerantzia falta, jarrera politiko konkretuek elikatzen dute eta hauteskundeak dira neurgailu. Jar dezagun fokua Araban. EAEko hauteskundeek hiru bereizgarri gutxienez badituzte Araban. PSEk ordezkaritzaren erdia galdu du, beste inon baino gehiago. Elkarrekin-Podemosek emaitza onena lurralde honetan lortu du. Eta PPk, erresilientzia handia erakutsiz, mantendu egin du bere indarra eta...\nDozenaka erretzen diren birziklapen planten misterioa\nIgandean itzali zuten erabat Chiloecheseko hondakin arriskutsuen plantan izandako sutea. Azkenaldian Espainiako Estatuan –Euskal Herrian ere badira hainbat kasu– erre diren gisa bereko dozenaka azpiegituren artean beste bat. Zer misterio dago atzean? Gaztela Mantxako Seseña eta Chiloeches egin zaizkigu ezagun azken hilabeteotan, baina hemerotekari errepasoa eginez gero, konturatuko gara hondakinak tratatu edo birziklatzeko plantak dozenaka erre direla azkenaldian. BlogSOStenible atarian...\nDantxarinea “prekaritatearen paradisu”: helikopteroek erakutsiko ez dizuten errealitatea\nMuga ondoan dagoen Urdazubiko merkatal guneko lan baldintza eta ordutegiak “uharte bat bezala” direla dio ELA sindikatuak. Espainiako Vueltaren etapa bertan amaitzen dela baliatuta protesta egingo dute. Helikopteroko irudiek erakutsiko ez diguten errealitate bat badago Dantxarinean. 600 lagun baino gehiagok egiten dute lan muga ondoan dagoen merkatal guneko tabako denda, bitxitegi, jatetxe, oinetako, moda eta lurrin boutiquetan. Turistak dira bezero nagusi, baita mugaz iparraldeko...


About: dbpedia-eu:Luenga_e_Fablas Goto Sponge NotDistinct Permalink\nLuenga e Fablas (euskaraz Hizkuntza eta Hizkerak) 1997. urtetik aurrera urtero aragoieraz argitaratzen den aragoiar filologiazko zientzia aldizkari bat da. Aragoiera eta bere literaturari buruzko ikerketa, ikerlan eta agiriez osatzen da. 2006ko 10. zenbakia ordurarte argitaratutako aurreko hamar zenbaki guztietan agertutako lan guztien aurkibideaz osatu zen.\nLuenga e Fablas (euskaraz Hizkuntza eta Hizkerak) 1997. urtetik aurrera urtero aragoieraz argitaratzen den aragoiar filologiazko zientzia aldizkari bat da. Aragoiera eta bere literaturari buruzko ikerketa, ikerlan eta agiriez osatzen da. 2006ko 10. zenbakia ordurarte argitaratutako aurreko hamar zenbaki guztietan agertutako lan guztien aurkibideaz osatu zen. Egoitza Huesca hirian duen Consello d'a Fabla Aragonesa erakudendeak argitaratu ohi du. Bi atal ezberdin ditu: "Treballos e rechiras", "Creyazión literaria", "Decumentazión", "Recuperazions" eta "Rezensions". 200 orrialde inguru ditu. Bere zuzendaria Francho Nagore hizkuntzalaria da.


... eta udal sarearen arteko bateraezintasunak eragindako arazoak. Erakunde honek kudeaketa egiten ditu EUDEL sarearen aurrean, izatez aipatutako aplikazioaren ezarpenean hasieran aurreikusitako plan pilotuan ...\n...n Erakunde Arteko Organoaren oniritzia jaso du –Eusko Jaurlaritzak, hiru foru aldundiek eta EUDEL ek eratua 2010eko ekainean–, baita Euskadiko Ekonomi eta Gizarte Arazoetarako Kontseiluaren ir...\n...ra eman du. Administrazio guztien adostasuna bateratzeko helburua duen tresna bat da. Hori dela eta, EUDEL en ekarpenak jaso ditu, baita foru aldundienak ere. Behin betiko onetsi ondoren, ardatz bat eta gida...\n... Laguntzarako zuzendaria, zuzendaritzaren alboko aholkularia eta Barakaldo eta Santurtziko alkateak, Eudel en ordezkari gisa. Gizarte zibilaren ordezkaritza Terrorismoaren biktimen elkarteetako hir...\n...nartzea sustatu beharko dute. Horretarako, hala Eusko Jaurlaritzak nola foru aldundiek eta Eudel euskal udalerrien elkarteak beharrezko laguntza teknikoa emateko eta gisa horretako ordenan&sh...\n...IÑIGO POMBO(Udaletxeko zinegotzia eta Eudel eko ordezkaria /Concejal del Ayuntamiento de Bilbao y representante de Eudel )Egun on y muchas gracias al Ararteko por su invitación para particip...


Zutik iraunen du | Iritzia | Berria\nZutik iraunen du\n2017ko maiatzak 3\nEspainiako irrati-saio batean izan zen, herenegun, finantza erakundeetako ordezkari bat okupazioa zela kausa arranguraz, okupazioa arazoa zela, handia. Gaiak lehen kolpean kontrakantxan harrapatu ninduen, lanpostuez ari ote ziren edo zertaz duda, baina tertuliak aurrera egin ahala, haren eta beste batuen esanek partida zertan zen argitu zidaten. Arazoa, haientzat, haien jabetzakoak diren etxebizitza eta lokalen okupazioak dira, bizitzeko edo ez dakit zer jardueratarako okupazio-mugimendua da arazoa, okupa-k dira kezka. Badakizue, haiek botatzeko zailtasunak, kostua... Ez zuen aipatu, baina kostu mediatikoa ere buruan izango zuen, zein publizitate negatiboa izaten den filmeko gaizto moduan geratzea haien etxe edo lokaletako bat hutsarazten dutenean.\nAditu nuen jarduna, baina kontrakantxan jarraitzen nuen. Haien frontoia eta nirea diferenteak dira, desberdinak pilotak, txapak, arauak... Arazoa, nirekiko, finantza erakundeek etxebizitza eta lokalak edukitzea da. Norbaiti kendu dizkiotelako dauzkatelako. Kasuak kasu, mailegua itzultzen ez duenari hipoteka exekutatu eta lokalaren jabetza hartzea normala da, ez naiz inozoa, ez dute oparituko, baina hainbeste edukitzea da kezkagarria. Hainbeste desahuzio eta bere garaian hainbeste mailegu kriminal. Hainbeste ezen etxe-agentziak eratzen ere ari diren... Paranoia honen bukaera izango baita bankuari erostea etxea bankuak berak emandako mailegu batekin.\nHorraino iritsi izana da arazoaren parte bat, beraz. Bestea, inportanteena, zenbat jendek ezin duen etxe bat erosi (edo alokatu, prezio zentzuzko batean), milaka etxe huts egonagatik ere (baina hor ez dute soilik bankuek kulpa, ez dira etxe hutsen jabe bakarrak).\nEta kontrakantxan jarraitzen dugu, frontoia ez ezik, artekariak eta ingurukoak ere arrotz zaizkigula. Okupazioarena konpontzeko irtenbidea badakigu zein den: desahuzioak erraztea, alde batetik. Errenta kobratu ezinik dabilenari mesede egiteko, egia da-eta sistema judizialak oso erantzun mantsoa ematen duela kasu hauetan, eta eskrupulurik gabeko jabeak dauden bezala, kopeta izugarriko maizterrak ere badira, legeen arrakalak eta bide luzeak baliatuz jabe askori penitentzia ezartzen diotena. Ez da hori, baina, bankuak kezkatzen dituen arazoa. Arazoa okupazio ilegalarena da, gaztelaniaz ere k-z idazten dena, eta legeak azken urteetan horri emandako erantzuna Zigor Kodea da, zigorren gogortzea. Zuk besterena dena zuretzat hartu duzu, legez kontra, eta ordaindu beharra daukazu.\nFinantza erakundeek ere urtetan hartu dute beraientzat besterena zen dirua, zoru-klausulak direla-eta; edo komisio ilegalak bitarte, edo bezeroei kobratuz ez zegozkien gastuak (Notaritzakoak, derrigorrezko aseguruak...). Baina kasu honetan legearen erantzuna ez da Zigor Kodea, bestelako konponbideak baizik. Beste erremediorik egon ez denean —epaitegietako hainbeste urtetako borrokaren ostean—, auzitegiek bai ala bai bezeroen alde egin dutenean, orduan eta ez lehenago Espainiako Gobernuak legea egin du diru horiek itzul ditzaten behartuz. Baina letra txikia asko publizitatu gabe: kostuen alorrean bankuen alde jokatuz, hainbat kasutan oraindik ere epaitegietako borrokara behartuz herritarra...\nEkipo berekoak baitira, elastiko desberdina jantzi arren. Elastiko diferentea baina gerriko bera, gu estutzeko darabiltena.\nBaina jakina, sosena asunto serioa da. Pentsa zein den inportantea, kupoari buruzko akordioak 15 urteko zerga-bakea ekarriko duela. Egin itzazue nahi dituzuen gerrak, erreferendum eta deklarazio unilateralak, zerga-bakea lortua dugula! Nola zen poema? Kenduko dizkigute konpetentziak, jarriko errekurtsoak, curriculumak inposatuko; epaituko gaituzte, zigortuko gaituzte, gobernutik botako gaituzte (gure seme-alabek jarraituko dute, noski)... baina gure kupoak iraunen du zutik.


Zitu edo zerealen multzoa - bizkaie.biz\nGure egunerokotasunaren erromantizismoa gogoratzen laguntzeko, Carlos Drummanden 'zitu-poema' bategaz amaituko dogu oraingo jardun hau (Sarrionaindiaren 'Hezurrezko xirulak' liburutik hartua):\nZure izena fideo letraz\nIzkiriatzen hasi naiz.\nPlaterean zopa hotzitzen ari da\nEta mahai ingurura datoz denak\nEne lan erromantikoa so egitera.\nMultzo honetan arroza, garia, artoa, oloa eta garagarra dagoz; eta labore horreen urunagaz egiten diran produktuak: pastea (makarroiak, fideoak), ogia, gailetak eta antzekoak. Tritikale eta artatxikia lako zituak be badagoz, baina gure artean askorik jaten ez doguzanez, ahaztu egingo doguz oraingoz.\nZitu edo zerealen nutrizino balio handia eta prezio merkea dirala bide, herrialde gehienetako oinarrizko elikagaiak dira. Europarrok garitik eratorritako produktuak jaten doguz batez be; amerikarrek artoa jaten dabe gehiago, arroza, ostera, Asian, eta Afrikan basarto (sorgo) eta artatxiki deritxen laboreak dira ugarienak.\nLehenago, Euskal Herrian arto asko jaten genduan; izan be, taloagaz eta morokilagaz asko hazi dira, baina gaur egun nabarmen egin dau behera artoaren kontsumoak. Gaur egun bildur barik esan geinke: 'oraingo neskatilek hobeto dakie dantzan arto jorran baino'. Hori, beharbada, euskal ipuin zaharrak dinoan moduan, Martintxuk Basajaunei oinetakoetan sartuta garia ostutea lortu ebanetik izango da.\nZerealek karbohidrato konplexu edo almidoia eta landare-proteina ugari dabez. Almidoian aberatsa dan elikagaik energia be badauka. Almidoia karbohidrato konplexua da, eta aurreko atalean ikusi genduan legez, horrek esan gura dau jaten dogunean, astiro-astiro pasauko dala odolera, hipergluzemiak edo odolean azukereak asko igotea eragin barik.\nKarbohidratoak gure dietearen ehuneko % 50 edo % 60 izatea da nire gomendioa, hau da, erdia edo gehiago eta, batez be, karbohidrato horreek almidoi modura hartzea. Horrenbestez, aholku hau bete ahal izateko, zerealak izan beharko litzatekez gure elikadurearen oinarri, eta egunean 3-5 zitu errazino jan behar geunkez. Errazino horreek desbardinak izan daitekez: ogi zati bat, gauerako fideo zopea, goizerako gailetak, paellako arroza, ….\nZer esan patatearen ganean?\nPatatak multzo mistokoak dira (lekale eta frutu sikuakaz batera), baina patatak be sartu geinkez arestion almidoiaren ganean emon dogun aholku horren barruan. Patateak laboreek baino ur gehiago dauka, eta beraz, almidoi gitxiago eta energia gitxiago. Hau da, patateak ez dauka horrenbeste kaloria: 100 gr. arrozek 350 kaloria daukaz, eta 100 gr. patatak, barriz, 80. Halan da be, sarritan patatak orio askogaz preparetan doguz, eta orio hori da hain zuzen be kaloria asko daukazana; patata egosiak, berbarako, ortuariak baino energia gehiagokoak dira eta zerealek edo lekaleek baino gitxiagokoak. Egunero patata apur bat jatea da onena, bai egosiari botata, bai arrainagaz saltsa berdean, okela gisaduagaz edota, noz edo noz, prijiduta. Arrautza irabiatuagaz be ederto egoten da, eta nork egin uko lantzean baten tortila pintxo gozoari?\nZituak proteinetan be aberatsak dira\nAurreko ataletan azaldu genduan zerealak proteinatan aberatsak dirala, baina oinarrizko 8 aminoazidoetako bat falta jakela, lisinea hain zuzen be, eta zituak eta lekaleak batera jan ezkero proteinen arteko osoketea lortzen dogula. Beraz, badakizue, eta ez eizue ahaztu nahasketa garrantzitsu hau zuen janarietan erabiltea.\nZein da zereal integral eta zereal errefinatuen arteko desbardintasuna?\nZereal integralak zuntzean dira aberatsak, eta zitu errefinatuek edo zuriak ez.\nZituek azalean daukie zuntza, eta bai bitaminarik gehienak be, batez be B konplexuko bitaminak. Zituak errefinetan diranean, germena be kentzen jake. Germenean koipe apur bat, E bitamina, B bitaminak, burdina eta proteinak dagoz. Gaur egun, germen hori produktu dietetiko legez be saltzen da, eta saldu be polito ganera. Zereal integralak, beraz, mantenugai gehiagokoak dira, baina zuntzak berak ez deusku ixten mantenugai horreek guztiak hartzen. Hau da, zuntzak oso efektu onak ditu 'libratzen' laguntzeko, baina gehiegi hartu ezkero, mantenugai gehiegi narraz eroan leikez kakagaz batera eta desnutrizino kasuak be eragin leikez.\nOrduan, zenbat zuntz jan behar dogu?\nGure elikaduran zitu integral gehiago sartzea komenigarria da, berbarako, ogi integrala, gaileta integral batzuk, arroz integrala eta era horretakoak. Halan da be, aholku hau ez dogu neurriz kanpo hartu behar, eta jaten doguzan zereal guztiak 'hiper-integralak' izatea be ez da ona; jaten doguzan zereal batzuk integralak izan daitezala eta beste batzuk ez. Gogoratu, zuntza beste jaki edo elikagai batzuetan be badagoala: lekale, ortuari eta frutetan hain zuzen.\nPersona batzuk zituak elikagai pobretzat hartu arren, zerealak ezinbestekoak dira dieta orekatua lortzeko.\nZereal jale amorratua\nOgia, egunero jatekoa\nPastea eta arroza: energia iturri ezin hobeak\nPozik, zerealak jan ostean\nGizajoari ez jakoz zerealak gustetan


Berrikuntza | EMUN\nEmunkideontzat berebiziko garrantzia du berrikuntzak, euskal gizartearen garapena indartzeko bidean gure ekarpena egin nahi baitugu. Bezeroei balio berezi hori emateko, Emunek berrikuntza soziala eta teknologikoa erakundearen erdigunean kokatzen ditu, oinarri hauekin:\nEzagutzaren kudeaketa: Talde sendo eta indartsua osatzen dugun lankideon ezagutza elkartrukatzen dugu, berritzen jarraitzeko. Kanpoan dagoen ezagutza, berriz, zaintza sistemaren bitartez gureganatzen dugu.\nHarreman irekia eta parte hartzea: Guztiok dugu ekarpenak egiteko gaitasuna, eta aniztasunak balio handiagoa ematen dio berrikuntzari. Kide guztion eta inguruan ditugun bezero, hornitzaile eta aliatuen parte hartzea bilatzen dugu.\nBerrikuntzaren kultura bultzatzea: Eredu hau sustatzeak langile guztiok berrikuntzaren aldeko jarrera izatea eskatzen du, berrikuntzak gauzatzeko baliabideak ezartzearekin batera. Horretarako lan egiten du egunero berrikuntzako talde teknikoak.\nLan sistematikoa: Berrikuntza prozesuaren bidez etengabe berritzen dihardugu, emaitza eraginkorrak lortzeko.\nEtengabe berritzeak dakartzan onurak hainbat emaitzatan islatzen dira Emunen:\nPraktika onen sistema martxan jarri genuenetik 200 praktikatik gora zabaldu ditugu.\nUrtero 10-12 berrikuntza proiektu martxan jartzen ditugu eta teknikari guztien parte hartzea ziurtatzen dugu.\nZaintza sisteman urtero 3.000 albiste kudeatzen ditugu eta astero txostenak zabaldu.\nZerbitzuak dibertsifikatzera jo dugu. Gaur egun 8 produktu talde ezberdin ditugu martxan.\nTeknikari adituak ditugu 8 produktu taldeetan eta produktu bakoitzaren ezagutza kudeatzeko ekintzak burutzen ditugu: mintegiak, praktika komunitateak…\nBezero, aliatu eta hornitzaileekin elkarlanean jardutea bilatzen dugu hainbat berrikuntza proiektutan, ideien sorreratik hasi eta proiektuen aplikazioraino. Urtero, 2-3 berrikuntza proiektu garatzen ditugu kanpoko eragileekin batera.\nBerrikuntzara bideratutako baliabideak balio erantsiarekiko: %5-6.


Bertizko Natur Parkea, Arane baserria\nMendian bakarturik dagoen etxea da. Nekazaritza eta abeltzaintza ustiatzeko modu tradizionala da, familia-unitate baten esku dagoena. Baditu etxebizitza, nekazaritzako eta abeltzaintzako lurrak, bai eta bordak ere. Lursailen arteko mugetan oihan txikiak eta landare-hesiak daude. Halako sare bat osatzen dute eta horrek paisaia aberastu eta garrantzi handia du ekologiari begira.\nNekazaritza eredu nagusia laborantza atlantikoa da, hau da, hainbat gauza lantzen dituzte: artoa, patata, babarrunak, bazka-erremolatxa eta arbia. Alor berdinetan ereiten dituzte, txandaka. Horren osagarri, baserri bakoitzak badu bere baratzea, etxeko kontsumorako. Kanpotik ere etorri da espezie berririk. Esate baterako, giro leuneko ibar heze hauek bazter ezin hobeak dira kiwiarendako, mardul hazteko.\nKantauri ibarrak, latxak.\nKantauriko ibarretako azienda honela osaturik dago: ardiak, behiak eta txerriak. Haragi behia izaten da gehiena eta hemengo arraza behigorria da, Pirinioetako behia, alegia. Hemengo ardia latxa-ardia da. Nonbait izena heldu zaio ardiaren artilea latza delako. Ardi hori oso ongi moldatua dago eurira, euri handia egiten baitu. Latxa-ardiak mendira jotzen du, bere kasa ibiltzen da. Ekoizpen estentsiboan, bere ekoizpen zikloa bazkalekuetako ziklora egokitu du.\nEsne-bildotsak kalitate handikoak dira, baina latxa-ardiaren ezaugarria bere esnea da, esne bikaina ematen baitu, arrunt gazta goxoak egitera bideratua. Buru bakoitzak 250 litro esne ematen ditu urtean. Kilo bat gazta egiteko, 6 bat litro esne behar dira.\nKantauri ibarrak, Bertiz parkearan\nIndustriak leku nabarmena du ibarrotako ekonomian. Metalgintza da nagusi, industrian ari diren langile guztien erdia baino gehiago metalgintzakoak baitira. Azpimarratzekoa da lanabesen fabrikazioa.\nIa herri guztietan badira hotelak eta jatetxeak. Aukera ederra dago hemengo sukaldaritza tradizionala ahogozatzeko. Behar bezalako ospea duten produktu naturaletan oinarritutako sukaldaritza da.\nBetiko familia giroa ezagutu eta landa bizimodua ikusi nahi duen bisitariak eskura du ibarrotako landetxe sare zabala.\nGure eskualde honetako ezaugarri fisikoek eraginik, komunikazioak ibai eta erreken parean eraiki behar izan dira. Aspaldiko bide horietako batzuk bidexka bihurtu dira, jendea paseoan ibili eta naturarekin harremanetan sartzeko.


Versets bibliques sur le sujet: Parenting -> La vie\nLa vie: [Parenting]\nGurasook, ez sumindu seme-alabak, bihozgabe ez daitezen.\nZigorrak eta zentzarazpenak zuhur bihurtzen dute; bere kasa utzitako gazteak ama lotsarazten.\nHezi semea: lasai egongo zara eta atseginez beteko zaitu.\n Jaunaren onginahia ez dela amaitu, haren errukia ez dela agortu. Goizero berritzen dira. Bai handia, Jauna, zure leialtasuna!\n Ardura zaitezte, batez ere, Jainkoaren erregetzaz eta haren nahia betetzeaz, eta beste hori guztia gehigarritzat emango dizue Jainkoak. Ez arduratu, bada, biharko egunaz, biharkoak ere ekarriko baitu bere ardura. Aski ditu egun bakoitzak bere buruhausteak.\n Seme, entzun aitaren oharrak eta ez baztertu amaren irakaspenak; edertu egingo zaituzte, koroak burua eta idunekoak lepoa bezala.\n Pedrok erantzun zien: —Bihozberri zaitezte eta bataiatu guztiok, Jesus Mesiasen izenean bekatuak barka dakizkizuen, eta Espiritu Santua hartuko duzue dohain. Zuentzat eta zuen seme-alabentzat agindu baitzuen Jainkoak dohain hau, baita Jainko gure Jaunak deituko dituen atzerritar guztientzat ere.\n Zuk, ordea, iraun ezazu tinko ikasi eta egiatzat onartu duzun guztian; hartu gogoan norengandik ikasia duzun eta Liburu Santuak umetandik ezagunak dituzula. Liburu Santuek emango dizute Kristo Jesusenganako sinesmenaren bidez salbamenera daraman jakinduria. Liburu Santuetan idatzirik dagoen guztia Jainkoak inspiratua da eta irakasteko, arrazoiak emateko, okerrak zuzentzeko eta biziera zuzenean hezteko baliagarria;\n Izan beti gogoan gaur ematen dizkizudan agindu guztiok; irakatsi behin eta berriro zeure seme-alabei; mintzatu haietaz etxean zaudela nahiz bidean zoazela, oheratzean nahiz jaikitzean; lot itzazu seinale bezala eskumuturrean eta oroigarri bezala bekokian, eta idatzi etxeko ate-alboetan eta hiri-sarreran.\n Seme-alabok, izan zaitezte gurasoen esaneko, hori baita zuzena Jaunarenak direnentzat. Ohoratu aita-amak: hori da berekin agintzari bat daraman lehen mandamendua, hau da: Luzaroan bizi eta zoriontsu izan zaitezen lurraldean. Gurasook, ez sumindu seme-alabak; hezi itzazue, ordea, Jaunari dagokion bezala irakatsiz eta zentzaraziz.\n Josuek leku hartan, Gilgalen, ipini zituen Jordanen hartutako hamabi harriak. Eta esan zien israeldarrei: «Bihar edo etzi seme-alabek gurasoei harri horiek zer esan nahi duten galdetzean, hau jakinaraziko diete: “Oinik busti gabe igaro zuen Israelek Jordan ibaia”». Eta honela bukatu zuen Josuek: «Jaunak, zuen Jainkoak, Jordango urak lehortu ditu zuen aurrean zuek igaro ahal izateko, lehen Itsaso Gorria gure aurrean gu igarotzeko lehortu zuen bezala. Horrela, herri guztiek jakingo dute zein indartsu den Jaunaren eskua eta zuek begirune izanen diozue beti Jaunari, zeuen Jainkoari».\n Jasaten duzuena zuek zentzarazteko da; Jainkoak seme-alaba bezala tratatzen zaituzte. Izan ere, zein seme-alaba ez du aitak zentzarazten? Zentzarazten ez bazaituzte, denak zentzarazi ohi diren bezala, ez zarete nonbait benetako seme-alaba, sasiko baizik. Lurreko gurasoak begirunez hartzen genituen, zentzarazten gintuztenean; arrazoi gehiagoz jarri behar dugu, bada, zeruko Aitaren menpe, bizia iristeko. Gurasoek bizitza labur honetarako eta beren irizpideen arabera zentzarazten gintuzten; Jainkoak, ordea, hobea den zerbaitetarako, haren santutasunean parte har dezagun, alegia. Egia esan, mementoan edozein zentzarazpen mingarri da eta ez pozgarri; baina, gerora, zentzarazpenaren bidez zaildu direnek haren fruituak jasotzen dituzte: bakea eta bizitza zuzena.\n Asafen poema. Entzun, ene herri, nire irakaspena, makur belarria nire esanetara. Alegia bidez mintzatuko naiz, lehengo garaien ikasbideak azalduz. Guk entzun eta jakindakoak, gurasoek kontatu zigutena, Jaunaren egintza goresgarriak, haren garaipena eta egin dituen mirariak ez dizkiegu ezkutatuko geure haurrei, baizik eta datorren belaunaldiari kontatuko. Xedapenak ezarri zizkion Jakoben herriari, legea eman Israeli: hauek beren haurrei irakasteko agindu zien gure gurasoei, hurrengo gizaldiek, geroko haurrek, jakin zitzaten; eta hauek, beren aldetik, beren ondorengoei kontatuko zieten. Horrela, Jainkoarengan jarriko zuten konfiantza; haren egintza handiak ahaztu gabe, haren aginduak beteko zituzten.\n Gizaseme zaharrak izan daitezela neurritsuak, agurgarriak, zentzudunak eta fedean, maitasunean eta eroapenean helduak. Emakume zaharrek, ere fededunari dagokion portaera izan dezatela; ez daitezela gaizki-esaleak eta ardoari emanak izan, ongian maistra baizik, neska gazteei beren senarrak eta haurrak maitatzen irakats diezaieten, eta zentzudun, garbi, etxekoandre on eta beren senarren menpeko izaten lagun diezaieten. Horrela, ezin izango du inork Jainkoaren hitza iraindu. Aholkatu mutil gazteak ere, zentzudun izan daitezen, gauza guztietan zeu egintza onen eredu agertuz: irakaspen garbiko eta gizabidetsu; hitz egin jator eta inork ez kritikatzeko eran, kontra daudenak lotsatan geldi daitezen, gutaz gaizki mintzatzeko egokierarik gabe.\n Ene seme, ez ahaztu nire irakaspena eta izan gogoan nire aginduak, bizitza luze eta zoriontsua emango baitizute; ez itzazu gal ontasuna eta leialtasuna, eramatzazu beti zeurekin, ezarri barru-barruan. Onespena eta harrera ona izango dituzu Jainkoaren eta gizakien aldetik. Izan bihotzez Jaunarengan konfiantza eta ez fio izan zeure adimenaz. Zeure jarduera guztietan, izan Jauna gogoan, eta berak eramango zaitu bide zuzenetik. Ez jo zeure burua jakintsutzat; izan, ordea, begirune Jaunari eta ihes egin gaizkiari. Osasuna eta indarra izango dituzu gorputz osoan. Ohore eman Jaunari zeure ondasunen bidez, baita uzta guztien hasikinez ere, eta garauez beteko dira zure aletegiak, ardo berriz gainezka egingo dolareek. Ene seme, ez baztertu Jaunaren heziketa, ez haserretu zentzarazten bazaitu, maite duenari egiten baitio Jaunak agiraka, aitak seme kutunari bezalaxe.


Patricia Barker - Wikipedia, entziklopedia askea.\nThornaby-on-Tees (en) , 1943ko maiatzaren 8a (78 urte)\nDavid Barker (en)\nidazlea, eleberrigilea, gidoilaria eta historialaria\nBooker Prize (1995) : The Ghost Road (en)\nPatricia Barker (Thornoby-on-Tees, 1943ko maiatzaren 8a) eleberrigile britainiarra da. Jaioterria (Ingalaterrako ipar-mendebaldea) eta amaren zein amonaren belaunaldiak oinarritzat harturik, langile-klaseko emakumeen bizimodu latza azaldu zuen lehen hiru eleberrietan: Union Street (1982), Blow Your House Down (1984) eta The Century's Daughter (1986). Laugarren eleberrian, gizonezko bat hartu zuen protagonistatzat (The Man Who Wasn't There,1989). Dena dela, horren ondoko hiru eleberriek eman diote osperik handiena. Lehen Mundu Gerran kokaturiko trilogia bat da: Regeneration, (1991), The Eye in the Door (1993) eta The Ghost Road (1995). Guardian Fiction Prize saria jaso zuen The Eye in the Door eleberriarengatik, eta Booker saria, berriz, The Ghost Road lanagatik. Beste lan batzuk: Another World (1998), Border Crossing (2001), Double Vision (2003), Life Class (2007).\nOrriaren azken aldaketa: 6 martxoa 2019, 23:42.


Egun gutxi falta dira Zubietako jaiak hasteko - Irutxuloko Hitza : Irutxuloko Hitza\nUme bat, Zubietako herri jaietako zapiarekin, 2017ko Santio egunean. (Argazkia: Irutxuloko Hitza)\nDatorren asteazkenean, uztailaren 25ean, hasiko dira Zubietako herri jaiak. Santio egunean hasi eta uztailaren 31ean, San Ignazio egunean, amaituko dira.\nDonostiako Txistulari Banda izango da San Ignazio egunean Zubietakoei jaietarako «esna deia» egingo diena, goizeko bederatzietan. Jaien hasiera markatuko duen txupina 11:30etan botako dute, eta ondoren, soka-dantza egingo dute. Santio eguna eta gero, Oilasko biltzaileen eguna, Umeen eguna, Jubilatuena, Gaupasa eguna eta San Ignazio eguna datorzkie herritarrei.\nHerriko gazteek osatzen dute Zubietako jai batzordea, eta aurten ere egitarau oparoa antolatu dute. Bertsolaritzak paper garrantzitsua izango du jaietan, bertsogintzarekin lotutako hainbat jarduera antolatu dituzte eta. Esaterako, Santio egunean «bertso-pala» erakustaldia egingo dute, pilotari eta bertsolariekin. Gainera, aurreko urteetan arrakasta izan duen «bertso-poteoa» eta II. Puntu Txapelketaren sari banaketa egingo dituzte uztailaren 29an.\nMusika eskaintza aldetik, gustu guztietarako aukerak antolatu dituzte Zubietakoek. Laiotz eta Eromeria taldeekin dantzatzeko aukera izango dute herritarrek, eta baita Txorroskilo eta Rukula taldeen musikaz gozatzekoa ere. Koban eta Parabellum taldeek ere kontzertua egingo dute, eta DJ Seymarrekin goizaldera arte luzatuko da uztailaren 30eko Gaupasa eguna.


[Gutuna] Pauso bat aurrera 2016 Baietz 365! taldea Arrigorriaga | Geuria\nArrigorriagan sarri erabiltzen dugu erdara euskal hiztunok, euskaraz hitz egiteko gai izan arren eta herritar gehienek euskara ondo ulertu arren.\nArrigorriagan, Euskal Herriko beste herri batzuetan bezala, sarri erabiltzen dugu erdara euskal hiztunok, euskaraz hitz egiteko gai izan arren eta herritar gehienek euskara ondo ulertu arren. Estatistikak argi erakusten du jokabide hori: 4000 euskaldun, 3500 ia-euskaldun, baina %10era ez da heltzen euskararen erabilera. Beste garai batzuetako arauek moldatu dute gure hizkuntz portaera eta oraindik ez gara ausartzen euskara normaltasunez erabiltzera. Bada ordua konplexuak astintzeko eta euskara erabiltzea normaltzat hartzeko gure herrian, erdaraz egitea hartzen dugun bezala; horregatik sustatu dugu herritar batzuek Baietz365! ekimena.\nEuskara erabiltzea errazteko, herrian bi txapa zabaldu ditugu: NIK BAI!, esateko euskaraz egingo dugula lagunak ulertzen badu, eta NIREKIN BAI!, adierazteko ulertzen eta estimatzen dugula euskara, batzuetan erdaraz erantzun arren. Azaroaren 10ean abiarazi genuen ekimena eta erronka bota genuen herrian: baietz 365 lagunek hizkuntz portaera aldatu Euskararen Egunerako. Eguna pasatu denez, heldu da balorazioa egiteko eta partekatzeko ordua.\nGure iritzian, ekimenak lau helburu bete ditu:\nJoera politikoen gainetik jarri da euskararen erabilera zabaltzeko asmoa. Udalbatzan dauden alderdi politiko guztien ordezkariek babestu dute ekimena. Oinarri ona da etorkizunean euskararen aldeko beste pauso batzuk emateko.\nHizkuntz jokabideei buruzko gogoeta eragin da. Zalantzan jarri dira egungo jokabideak eta agerian geratu da faltsuak direla euskara ez erabiltzeko ditugun aurreiritzi asko, esate baterako, “edukazio txarrekoa” dela euskaraz egitea solaskideak erdara erabiltzen duenean. Herritarrok ondo ikusten dugu euskal hiztunok euskara erabiltzea, eta komunikazioa posible den bitartean, hizkuntzaz aldatu gabe euskarari eustea.\nIlusioa berpiztu da euskaldunon artean eta enpatia handia erakutsi dute erdaldun elebakarrek. Arrigorriagan ahalegin handia egin dugu herritar askok euskara ikasteko: azken 30 urteotan, 3000 herritar euskaldundu gara eta beste 2000 pertsonak euskara ulertzeko gaitasuna eskuratu dugu. Inork ez du nahi esfortzu kolektibo hori ezerezean gera dadin eta ilusioz hartu da euskara erabiltzeko gonbitea.\nJakin badakigu hizkuntz ohiturak ez direla egun batetik bestera aldatuko eta Baietz365! egitasmoa pausotxo bat besterik ez dela izan euskararen normalizaziorako bidean, baina ekimenak agerian utzi du gogoa dagoela euskararen erabilera zabaltzeko eta denok har genezakeela parte abentura horretan; euskal hiztunok euskarari lasai eta tinko eutsiz, semaforoak berde dirauen bitartean, eta besteok euskara erabiltzea estimatzen dugula erakutsiz eta pausoz pauso euskara gero eta geureagoa eginez.\nSailkatuta: Arrigorriaga, Baietz 365, Gutuna, Pauso bat aurrera\n[Argazkiak] Galdakaho azokak omenaldia egin dio Lola Casas idazleari\n[Bideoa] Bengoetxeko ikasleen dantza II. Booktube lehiaketan


M&J IKASTETXEAN BATXILERGOA ESKAINIKO DUGU | Maria eta Jose IkastetxeaMaria eta Jose Ikastetxea M&J IKASTETXEAN BATXILERGOA ESKAINIKO DUGU – Maria eta Jose Ikastetxea\nHasiera › ZIRKULARRAK › M&J IKASTETXEAN BATXILERGOA ESKAINIKO DUGU\nM&J IKASTETXEAN BATXILERGOA ESKAINIKO DUGU\nAzken urteetan ikasle zein gurasoek behin eta berriz eskatutakori erantzunez, Ikastetxeko eskaintza osatu eta aberastuko dugu Batxilergoa ezarriz. Era honetara, 0 urtetik hasi eta 18 urte bitartera, ikasketak ikastetxean bertan egiteko aukera izango da.\nEskainiko dugun Batxilergoak, ikasle guztien beharretara egokituz, aukera guztiak bermatuko ditu. Bi modalitate eskainiko dira, “Zientziak” eta “Giza eta Gizarte zientziak”. Gainera, modalitate zein hautazko arloetan talde txikitan lan egiteko aukera izango dute ikasleek, ondorioz, arreta eta jarraipen pertsonalizatua izango dute.\nBeraien etorkizuna bideratzeko asmoz ere, tutoretza ordua izango dute astero ikasleek eta baita, orientazio zerbitzua ere. Instalakuntzak orduz kanpo erabiltzeko aukera ere izango dute gure ikasleek.\nBukatzeko esan, obrak egingo ditugula ikastetxean punta-puntako instalakuntzak izateko. Gela arruntak, laborategia, tailerra… berritzeaz gain, eztabaidarako, ideiak elkarbanatzeko, aurkezpenak egiteko, erlaxatzeko… gune bereziak izango dituzte ikasleek.\nGuzti honekin, erronka berri honi erantzuteko gogo betez gaudela adierazten dugu eta gure ikasleei etorkizunerako ikasketetan aurrera egiteko maila akademiko bikainia eskainiz jarraituko dugula adierazi.


GARIZUMA eta ASTE SANTUA\nMusika: J.S. Bach-en organo-liburu txikia\nMAHATSONDO KIMATUTIK BIZI BERRIA ATERAKO DA Zenbat eta egokiago egin kimatzea, hobeto ateratzen dira arbolak.\nGogaikarria den guztia kimatzeko aldia da Garizuma, PAZKO FRUITUEN zain jarriz. Jakinaren gainean, kimu bakoitzean, han dagoela jadanik BIZIA\n1 -PRESTAKUNTZA: HAUSTERRE ASTEA ORAIN da garai egokia 2\n- Bihozberritzea: LEHEN ASTEA Bizitza berrikusi, Mendiko Hitzaldiaren harira\n3 � Jesusekin bide egin: 2. eta 3. ASTEAK\nJesusi egindako ukoa bizi, ebanjelio sinoptikoen harira 4 � Heriotzarantz eta Piztuerarantz: 4. eta 5. ASTEAK\nJoanen ebanjelioa dela medio, ORDUra iritsiko gara\nBIZI BILAKATU DEN HERIOTZARA IRITSIKO GARA 1-Prestakuntza: HAUSTERRE ASTEA\nHAUXE DA GARAI EGOKIA "Urrea eta zilarra gal ditzanak aurkitu ahal izango ditu haiek, - baina aldia gal dezanak ez du hura sekula aurkituko "\nBasamortuko Gurasoen Apotegmak (Pl 73, 939) Asteazkenean Joel profetak dio: ORAIN\nOstegunean Deutoronomiok dio: GAUR, eta Lukasen ebanjelioak dio: EGUN BAKOITZEAN Ostiralean Isaias profetak dio: EGUN BAKOITZEAN eta Matearen ebanjelioak dio: BADATOR EGUNA Larunbatean Isaias profetak dio: UNE GUZTIETAN NIRETZAT ORDUA izango ote da GARIZUMA hau?\nOrain ez da gainerakoei begira jarduteko ordua, Jainkoari begira baizik.\nOrduan zeruko Aitaren bihotzaz ikusiko ditugu gauzak eta pertsonak.\nGAUR BIZIA GALTZEAREN AUKERA EGITEA DAGOKIZU GAUR, bihozberritzearen premia sumatzen dugu, baina KONFIANTZAZ, zeren ez baita ezer animagarriagorik maite zaituen batek eskatzen dizula jakitea baino.\nBARAU EGINGO DUTEN EGUNA\nElkartearekiko solidaritaterik gabeko otoitzak eta barauak ez dute baliorik. Barauak zentzua izango badu, geure bizitza DOHAIN bihurtu behar dugu.\nZERGATIK OTORDUA EGIN BEKATARIEKIN?\nGauza erraza da Legearen izenean inor juzgatu eta kondenatzea. Askoz ere zailagoa eta exijenteagoa da hura Jainkoaren bihotzaz onartu, maitatu eta barkatzea.\n2 � Bihozberritzea: LEHEN ASTEA Gure jarduera Mendiko Hitzaldiarekin bat ote datorren aztertzen\nI. ASTELEHENA SENIDEEI EGIN DIEZUENA\nEbanjelioaren giharra senideaz arduratzean datza. Jesusen mezuaren laburpen inportantea da Mt 25. Hura maite dudan jakiteko, gainerakoak maite ote ditudan ikusi behar dut. Gure maitasunak, harenak bezala, doakoa izan behar du, maitasunaren arrazoiaz beraz ere konturatu gabe. Noiz egin genuen? diote eskuinekoek...\n�GURE AITA� OTOITZA\nGarizuman ebanjelio honek �Gure Aita� zein espirituz esan behar dugun gogorarazten digu: ez du izan behar ohikeriaz errepikatua, ezpainez bakarrik, baizik, batetik, Aitarekiko konfiantzaz, bai baitaki Hark zeren beharrean garen, eta, bestetik, senideei barkatuz, guri barkatzen digun Jainkoak entzun ahal diezagun. Beraz, bihotz barru-barrutik esan behar dugu.\nJONAS ETA SALOMON BAINO HANDIAGOA\nBetiko bizia den hura jadanik bizitzea esan nahi du bihozberritzeak: Jainkoa eta senideak MAITATZEA. "Bihozberritzeko" ez dugu zertan egon mirari handien zain. Hor dugu Jesus geure baitan, Jonas eta Salomon baino handiagoa den hori.\nEMAN BALDINTZARIK EZARRI GABE\nAitari OGIA eskatzen badiozu, ez dizu emango HARRI bat. ARRAINA eskatzen badiozu, ez dizu emango SUGEA. Aitaren eskuzabaltasunak ez du ezartzen baldintzarik; guk ere haiek guri ematea nahi genukeena eman behar diegu besteei. Ebanjelioko arau hau dela eta, kristauok ez dugu legerik nola maitatu esaten digunik, baizik eta norberak asmatu behar du bere MAITASUNA, bere bihotz propioari galdetuz. Hau da, gure bihotzak beretzat nahi lukeena besteei emanez.\nUTZ EZAZU ESKAINTZA ETA ZOAZ BAKEAK EGITERA\nSenitarteko KOMUNIOA hain zorrotza da, non Jainkoarekiko kultua bera ere eten baitezake. Garrantzikoagoa da senidearekin bakean bizitzea, otoitzari emanik bizitzea baino. Beste era batean esanik, ezin dugu otoitzik egin, senideekin haserre bagaude. Halaz guztiz, Jainkoak gure ahuldadea ondo ezagutzen baitu, "gure geurezkoa iristen ez den hartan, eska diezaiogun bere graziaz lagundu gaitzan " (San Benitoren Bizi Araudia)\nEGUZKIA GAIZTOEN eta ONEN gain aterarazten duen AITAREN SEME-ALABA\nKristau-maitasuna berezko sinpatia baino harago doa; �etsaiak� berak ere maitatzera garamatza. Maitasun honek egiten gaitu, hain juxtu, eguzkia gaiztoen eta onen gai aterarazten duen Aitaren seme-alaba. Bataio berri-edo da maitasun hau. Itxurakeria hutsa izango litzateke bataiatua izan eta etsaiak edukitzea.


Bizkaiko Taldekako Bertso Txapelketaren azken finalaurrekoa jokatuko dute Errigoitin - Busturialdeko Hitza : Busturialdeko Hitza\nBizkaiko Taldekako Bertso Txapelketaren azken finalaurrekoa jokatuko dute Errigoitin\n'Zahar-alive', 'Akerbeltzen antxumak' eta 'Miotako bidelapurrak' taldeak finalerako txartela eskuratzeko lehian ariko dira.\nMartxoan Gernika-Lumon egin zuten Bizkaiko Taldekako Bertso Txapelketaren kanporaketan parte hartu zuten bertsolariak.\nBizkaiko Taldekako Bertso Txapelketaren finalaurrekoa Errigoitin jokatuko dute. Hitzordua barikuan jarri dute, 20:00etatik aurrera, eta hiru saiotan banatuko dute finalaurrekoa.\nBertan, Busturialdeko Julen Arzanegik, Onintza Enbeitak, Inazio Gonzalok, Xabier Enbeitak, Alain Cuberok, Xabier Arriagak, Joseba Uribarrik eta Julen Ibarguengoitiak osatzen duten Zahar-alive taldea ariko da lehian, Markina-Xemeingo Akerbeltzen antxumak eta Berriz eta Elorrioko Miotako bidelapurrak taldeekin batera.\nAipatutako hiru saioak Uria tabernan, Eleizalde jatetxean eta Ikuilu alkartean egingo dituzte.\nAbadiñorako txartela. Talde bakoitzak saio bi jokatuko ditu etzi, eta puntu gehien batzen dituenak Durango eta Iurretako Tronperrieta eta Abadiñoko Koipelustre’s taldeen aurka lehiatzeko finalerako txartela eskuratuko du. Finala Abadiñon izango da, maiatzaren 25ean, eskolarteko finalekin batera.


Denon ekarpenarekin euskara biziberritu BESTELAKOAK\n2015-11-25 / 07:26 / Erramun Osa\nUrrats garrantzitsuak emateko gogoa badago BESTELAKOAK\n2015-11-23 / 07:00 / Arkaitz Zarraga\nEderra egin du Patxi Saezek artikulu bakar batekin!! Fauna osoa bildu du bere inguruan eta gainera ia denak ados daudela esateko.\n2015-10-28 / 07:00 / Karlos Gorrindo Etxeandia\nEz dakit non bizi naizen, Indian edo Afrikan, Panyapen edo Nakurun. Euskal Herrian, behintzat, ez. Etxe arrunt eta lehen munduko batean bizi beharrean ere, Nakuruko egurrezko etxola batean bizi naizela dirudi.\nGora "Gu ta gutarrak" KULTURA\n2015-10-20 / 07:00 / Asier Larrinaga Larrazabal\n"Gu ta gutarrak", ETB1ek 9etatik 10etara emititzen duen programa, oso interesgarri egin zitzaidan hasieratik. Bigarren hezkuntzako eta batxilergoko neska-mutilei zuzendutako programa da, eta hortik zetorren nire interesa.\nElefantea ikusi ENPRESA\n2015-10-13 / 07:00 / Patxi Saez Beloki\nHizkuntza Planifikazioak, eraginkorra izateko, problema nagusia aurkitu behar du. Gurera etorriz, non daukagu jarria euskararen planifikazioaren iparrorratza? Euskalgintza lanbide dugunok ez ote gabiltza, han-hemenka, neurri handiagoan edo txikiagoan, geure barrutian, geure txokoan, buruz gain lan, denak emanda, eta, hala ere, iritsi ezinik? Zendu berri zaigun Joshua A. Fishman soziolinguista handiak ere halatsu esanda utzi digu: “Problema txikiez ardura zaitezke, problema nagusia ikusi gabe. Hori izango litzateke zoologikora joan eta bakarrik zorriak ikustea, elefantea ikusi gabe” (1).\nOsorik irakurri (75 erantzun)


Laboari omenaldia Victoria Eugenian, ni fu ni fa\nJosu Mendicute 2009/12/03 12:46\nTira, egon naiz Victoria Eugenian Mikel Laboaren omenezko kontzertuan. Eta zer esango dizuet. Gehiago merezi zuen gizon horrek, nire ustez. Sustaturako idatzi dudan kritika beharbada latza irten zait, baina maitasunez idatzita egin dut.\nIzan dira joandako urtebete honetan omenaldi gehiago, batzuk auzolanean antolatutako kontzertuak, besteak kantu-afari soilak, eta lepoa jokatuko nuke berotasun gehiago izan dela guztietan, atzo, ekitaldi ofizialenean, sentitutako hoztasun deserosoarekin alderatuta.\nParte hartu duten artistei errespetu osoz, iruditu zait ekitaldiak hunkigarriagoa behar zuela izan. Laboa entzutean izugarrizko adrenalina deskargak izaten ditut, izugarrizko barne-dardarak sortzen dizkit Laboak, eta gaurkoan... ez dut ikusi ETB3n emandako dokumentala, baina apustu egingo nuke zirraragarriagoa izan dela.\nDezepzionatuta irten naiz, bi zentzutan:\nBatetik, antolakuntza. Eszenatokiaren antolakuntzan akats dexente: Odon Elorza irten da Marisol Bastida alargunari domina jartzera, eta ez du lortu dominaren soka soltatzea (neska batek irten behar izan du laguntzera). Lotzeko ere, kostatu zaio. Gero, bere mikrofonoa ez zebilen. Euskarazko diskurtsoa irakurria, entsaiatua eta naturaltasunik gabekoa. Gazteleraz odonago aritu da.\nKantu bat eta bestearen artean denbora dexente. Egon da momentu bat zeinetan Victoria Eugenia oilotegi bilakatu den, jende guztia hasi baita berriketan, ikuskizunak une horretan izan duen etenaldian aspertuta.\nDJak ari ziren bitartean, tekniko bat kableak ondo ote zeuden... Eta abar.\nBestetik, maila artistikoa. Beste zerbait espero nuen, zerbait hunkigarriagoa. Taldez talde:\nIñaki Salvador eta bere taldea: bueno, fliskorno batekin aritu dira, eta azaldu du zein berezia zen fliskornoa Laboarentzat, bere aitak jotzen zuelako Bandan... tira, bale, justifikatuta. Baina bukatu duenean, nire lagunari belarrira esan diodana: Laboaren ahotsa entzutea bezalakorik ez.\nDJ Makala. Iruditu zait egin duen adaptazioak balio dezakeela bideoartea egiteko horrekin, edo La pelota vasca filmaren ildoko zerbait artistikoa egiteko. Baina dj-ak hor ikusten... Laboaren musika apurtzea baino ez zirudien horrek.\nLain. Ondo ibili dira, uste dut baduela etorkizunik talde honek, baina antzematen zitzaien amateurrak direla. Edo hori iruditu zait. Talde hori entzuna neukan noizbait, baina ez ditut larregi ezagutzen.\nXabi San Sebastian. Ederto, baina ez dakit, falta zitzaion zerbait. Laboa bakarra zen eta bere kantuak ez dira gauza bera beste ahots batean. Laboak zuen ahots umilak hustu egiten zidan barrutik. Esango nuke ez zuela bere indar guztia adierazten (nire paranoia bat eta musikaz gutxi jakinda diot) eta horrek hustu egiten ninduen. Ez dakit lortzen dudan espresatzea sentimendu hori.\nKen Zazpi. Izugarri. Ahotsa eta kitarra bakarrik. Gure alboan zegoen neska, negarrez. Lehenengo euren kantu bat bota dute, Zapalduen olerkia. Ez nekien kantu hau Laboaren obran inspiratuta egin zutenik. Eta gero Izarren hautsa. Kantu honen bertsio bat du Ken Zazpik, baina Laboaren estiloa errespetatuz kantatu dute, eta izugarria izan da: hemen bai, dardarak, emozioak, malko batzuk zenbaitzuek. Txalo gehien hauek jaso dute.\nGose. Besterik gabe... DJekin esandakoa errepikatuko nuke: lan ausarta egin dute, baina Baga Bigari bere indar guztia kendu diote adaptazio horrekin.\nLaboaren alargun Marisol Bastidaren diskurtsotik, bi gauza aipatuko nituzke:\nMikel bera zubi bat zen. Eta nahi luke hala izaten jarraitzea, bere obraren bidez. Izatez, zubi bati artistaren izena eman dio Donostiako Udalak, Loiolako erriberako auzo berria eta Cristina Enea parkea batzen duena.\nBere obrak, eta Mikelek, bizitza defendatzen zuen. "Libertate indibidualak" defendatzen zituen, baina baita "libertate kolektiboak" (libertate hitza erabili du, testualki, ez askatasun).\nNire uste apalean, gehiago merezi zuen Laboak. Nirekin joan den lagunak ere esan dit, ez zidala iritzia eman nahi, klasikoegia dela pentsatuko nuelakoan. Enfin, ez nuke esango maila eman duenik ikuskizunak... Baina tira, Laboak maila altua jarri zuen, eta exikentzia maila parekoaz joan naiz agian...\nEz dakit zer irudituko zaizuen nire iritzia. Apuro apur bat ematen dit, egia esan, ekitaldia kritikatzeak. Nahiago nuke Laboaren handitasuna goraipatzean xahutzea nire indarrak, baina ez da hori benetan sentitzen dudana.\nLaboaren omenezko kontzertuko hoztasun deserosoa. Sustatun argitaratua. 2009/XII/02\nPost scriptum (Lertxundiren estilora)\nEz dut esaten artista hauen lana txarra denik, baizik eta ezin izan diotela Laboaren zirraragarritasunari eutsi. Donostian afaldu eta etxera iritsi nintzenean idatzi nuen, goizeko 3retan. Horrela irten zitzaidan.\nIrainak euskaraz: metodo erraza\nJosu Mendicute 2009/11/13 06:35\nHizkuntza bizi batek behar du balio izan lanerako, ikasteko, maitatzeko... eta baita hitzak erabiliz min egiteko. Nola lortu "tontolapiko" baino irain gogorragoak euskaraz? Metodoa erraza da.\nNi konbentzituta nago euskaraz iraintzeko tresnak hedatu beharraz. Joxerra Garziak beti aipatzen du Mitxelenak esaten zuena:\nHizkuntza aizkora da, eta aizkora ona da ebakitzen badu. Kirtena polita izatea ere komeni da, baina ez badu ebakitzen…\nJoxerra Garziaren azalpen batzuekin ikasi nuen nola iraindu euskaraz. Taula bat egitea baino ez da, Kike Amonarrizek azaltzen duena, baina berak Antton Olariagari ikasitakoa dena:\nHiru zutabeen metodoa\nHiru zutabe osatu behar dira:\nLehen zutabean, animalia desatsegien izenak.\nBigarrenean, adjetibo iraingarriak.\nHirugarrenean, indargarri bat. :\nZerri   gezurti   halakoa\nAsto    lapur     madarikatua\nZorri   zikin     alaena\nZakur   alfer     ustela\nPutre   zital     nazkagarria\nGero, konbinazioak egitea da kontua: putre alfer ustela, asto zikin alaena, zakur zital halakoa...\nJarioak eta edukiontziak erabiliz ere prestatu daiteke taula bat:\nLerde   ontzi       halakoa\nMuki    kupel       zornetsua\nZorne   poltsa      zikina\nZirin   zaku        ustela\nKaka    kontainer   nazkagarria\nEta hemen ere konbinazio politak egin daitezke: lerde zaku nazkagarria, muki ontzi zikina, kaka kontainer ustela...\nTaula hauek Kike Amonarrizenak dira, EHUren Campus aldizkarian argitaratutako artikulu batetik hartutakoak dira.\nArtikulu hau Sustatun Maite Goñiri utzitako erantzun bat zen, hasiera batean, baina hona txorakeria handiagoak ekarri baditut, hau ere ekartzeko modukoa iruditu zait. Zutabe hauetaz baliatuz, tresna bat prestatu du Ander Goñik, irain bat aitaren batean automatikoki sortzeko. Berriro sartzen bazara, edo orria berritu/efrefrexkatzen baduzu (sakatu F5) irain berri bat ikusiko duzu, baina oraingoan honakoa egokitu zaizu:\nKrisiaren aurkako plana %78 handitzeko formula\nJosu Mendicute 2009/11/12 07:25\nSu Majestad El Rey D. Juan Carlos de Borbón y Borbón errege españolaren soldata krisiaren aurkako planaren %78 hainakoa da. Formula sinplea da proposatzen dudana: Errepublika.\nNumero batzuk gainetik begiratuta, ikusi dut nola igo daitekeen %78 krisiaren aurkako Zapateroren plana. Hau da, ia-ia bikoizteko haina.\n2008ko Espainiako aurrekontuetan 8.663,02 euro, oh, x1.000 noski, 8.663.020 euro alegia, gorde ziren "Jefatura del Estado"rako.\n2009ko Espainiako aurrekontuetan 8.896,92 euro, oh, x1.000 noski, 8.896.920 euro alegia, gorde ziren "Jefatura del Estado"rako.\n2010ko Espainiako aurrekontuetan 8.896,92 euro, oh, x1.000 noski, 8.896.920 euro alegia, gorde dira "Jefatura del Estado"rako.\nZe politak diren aurrekontu hauek!!! Begira zer dioten:\n"A familias e instituciones sin fines de lucro"\n"A S.M. el Rey. Para el sostenimiento de su Familia y Casa (Art. 65 de la Constitución) 8.663,02"\nNorbaitek zalantzarik bazeukan, argituko dut:\nBorbon familiak ez dauka dirua irabazteko asmorik, ke ba! Eguneroko ogia izateko kobratzen dute hori, ez alteratu.\nHori ordainduko ez bagenu, familia hau en riesgo de derrumbe egongo litzateke, sostenimiento barik.\nS.M. el Rey, Don Juan Carlos, Juankar, El Monarca, el Simpático Holgazán, Su Majestad, deitu nahi duzuen moduan, baina gizon hau oso kanpetxanoa da. Hainbeste, aurten bere soldata konjelatu dutela eta ez dutela KPI (IPC) aplikatu bere "soldatan". Kakotxa artean, ze soldata lan egitearen truke ematen duten ordaina da, eta nik dakidala gizon honek ez du lanik egiten, edo lana baldin bada, jakin nahi dut ciudadano español naizen heinean, eta español guztiok ditugunez eskubide eta betebehar berak, zer demontre ikasi behar dudan Errege izateko, ze nik ere nahi dut horrelako lan bat, zeinetan nire obligazioak honakoak izango diren:\nEuskal dantza protokolarioak ikusi\nBazkari eta afari sukulentoak egunero\nMundu osoan zehar bidaiatu\nEspañol guztiek txalo egiteko txistetxoak kontatu\nGabonetan agur-mezua bidali Españako katetik, eta Españakoak beharko ez luketen kate españolizatuetatik (hala nola, ETB)\nJuankarlos kanpetxanoaren soldata KPIren arabera aldatuko bada, nik eskatzen dut aldaketa hori aplikatzea baita ere KPI negatiboa denean.\nKontua da Juankarlos kanpetxano eta langilearen soldata Zapateroren krisiaren aurkako planak beste kostatzen zaigula españoloi, ia-ia. Eta hau irakurtzen duzuen gehienak -Iparraldekoak, diasporakoak edo atzerriko euskaldunberriak ez bazarete- edo guztiak zarete españolak, hala sentitu edo sentitu ez arren, aurrekontu horiek elikatzeko zuon soldatatik eta erosketetatik zatitxo txiki bat (txiki-txikia, lasai) ematen duzuelako, nahi ta nahi ez. Zorionak!\nNola igo krisiaren aurkako plana %78\nJuankarlos kanpetxanoaren eskupekoa 8,6 milioi euro dira\nZPren krisiaren aurkako plan fabulosoa, 11 milioi euro\nFormula: kendu monarkia eta bideratu diru hori Krisiaren aurkako planera.\n8,6/11*100= %78 igoko da plana.\nBestalde, krisi kontestu hau aprobetxatzen ari direnez zenbait enpresario eskatzeko lan-merkatua "malgutzea", nik eskatzen dut Estatuak ere "garai berrietara moldatzeko" flexibilitate apur bat izan dezala, eta Juankarlos kanpetxano eta langilea bota (kaleratu, lanetik despeditu) dezala. Ez dut esaten merezi duenik, goian aipatu dudan moduan, konpromiso sozial askodun lana dauka berak... baina krisia dela-eta, ez dugu beste erremediorik, eta ezin diogu bere lanpostuari eutsi.\nKonklusioa: bota dezagun pikutara monarkia!, ¡dugun errepika, biba errepublika!\nOH: ze listoa den gure Patxi! ikusi nola egin duen bere Plan Anticrisisa\nHau da hau... aguantatu behar duguna zergaitik gara Espainakoak. Gora bihotzak!\nJosu Mendicute 2009/10/01 14:52\nTitulu hori aukeratu du lagun batek (Atravesando fronteras), erakusteko nola amerikar batzuek euskaldun batzuk baino gehiago miresten duten espainiar kultura. Ez naiz sartuko bere planteamendua eztabaidatzera -pentsa dezala bakoitzak nahi duena-, baina bai nahi nuke apunte bera erabili euskal kulturara ekarriz.\nLagun batek bere blogean:\nEs curioso ver cómo algunos norteamericanos aprecian nuestra cultura más que muchos españoles, como sucede con algunos ciudadanos de regiones como la CAV o Cataluña. Dejo imágenes de una clase de guitarra en una escuela de Estados Unidos.\nEta nik nirean:\nEs curioso ver cómo algunos norteamericanos aprecian nuestra cultura más que muchos españoles, como sucede con algunos ciudadanos de lugares como el País Vasco. Dejo imágenes de una clase de danza vasca en Eibar, a la que asistieron estudiantes de danza de Caracter Dance Ensemble (Utah, EE.UU.).\nLeire Sustatun: in, fashion, cool eta guai izateko\nJosu Mendicute 2009/09/18 11:27\nAtal berriak gaur Sustatun: Masai ikastaroa, Aktan jasoa, Letrak sare kantoitik, Weno tira faborez, eta Zer erantzi. Zer erantzi atalarekin bereziki emozionatuta nago, asko ikasiko dugu atal horrekin.\nLehenengo mailako kolaboratzaileak Sustaturen atal berrietan: Anjel Lertxundi, Imanol Murua, Mikel Iturria, Leire Narbaiza, Goio Arana, Iñaki Olano, Maite Goñi, Markos Gimeno, Amodio Jauna, Elena Laka eta Josu Lezameta Jozulin.\nBereziki emozionatuta nago Leire modaz jardutearekin. Prakak apur bat jeitsi eta kantzontzilo zati bat erakusgarri uzten dudan bakoitzean akordatzen naiz Leiretaz, eta frakak zein alturatan eraman behar ditugun egin zituen instrukzioetaz.\nInstrukzio horien jatorria Eibartarrak zerrendako mezu bat zen, eta mezu horren zati bat da hau: "Badakit zerrenda honetan izan leikela iñor ez sartzia (Mendikute da gehixen hurreratzen dana, baiña ez dakit ba nik!). Halan da guztiz be, nik neure aportaziñua egin nahi detsuet, aholkuak."\nLeireren argibidiekin in, fashion, cool eta guaiago juango naiz nire Tuentiko orgietara, ze ondo!\nElenaren borsalinoa... tira, gustatzen zait, baina amorratuta nago: buru pentsalaria (tamainokoa, alegia) daukat nik, eta ez dut nire tamainoko kapelik aurkitu Gasteizko jaietan... baina seguru moda-modazko aportazio interesgarriak emango dizkigula Elenak ere.


Atabal tabernak Santi izeneko anfitrioi aparta du — Eibar.ORG | Eibarko peoria\nHemen zaude: Hasiera / Blogak / Harrikadak / Atabal tabernak Santi izeneko anfitrioi aparta du\nZehazki zein tokitan dagoen esatea falta zaizu Iturri, Donostiara egiten dugun hurrengo bueltan bisita egin dezagun.\nIbili naiz PaginasAmarillas eta PaginasBlancas-en bila baina ezer ere ez!\neta gero b5m\nBai, ahaztu egin zait jartzea: Eustasio Amilibia, 6 kalean dago. ARCCO inguruan, erreferentzia bat emateko. Uste dut arratsalde-gaueko ordutegia duela.\nPortzierto Gari: galdera bat: nola lortu duzu testu egituratua sartzea erantzunean?


Herriko mugikortasunaren inguruan egin den diagnostikoa aurkeztuko da MUGIKORTASUN FOROAren bileran. — Berbia\nHerriko mugikortasunaren inguruan egin den diagnostikoa aurkeztuko da MUGIKORTASUN FOROAren bileran.\nINTRA enpresak egin duen lanaren berri emango da.\nMugikortasunaren inguruko diagnostiko honek hainbat datu eta plangintza bildu ditu. Batetik, aurrez eginak zeuden irisgarritasun plana, bizikleta plana eta energia iraunkorraren inguruko ekintza plana bildu dira eta bestetik, urrian egin zen inbentario, landa lan eta inkesten emaitzak landu dira. Guztiak, mugikortasun arloan Oñati gaur egun nola dagoen ondorioztatzeko aukera eman du. Adituek egin duten diagnostiko hori azalduko da Mugikortasun Foroan.\nBaina hori lehen bilera besterik ez da izango. Beste hiruzpalau egiteko asmoa dago eta hurrengoak jada, partehartzaileagoak izango dira. Egoeraren argazki nagusia aterata, hori hobetzeko ekarpenak egin eta proposamen konkretuak eztabaidatuko dira eta datozen urteetako ekintza plana zehaztuko da.\nMugikortasun Forora herriko hainbat eragile zuzenean gonbidatu dira: Txirrinka bizikletazaleen elkartekoak, Trauti-hesirik gabe taldekoak, TXANDA dendarien elkartekoak edota LANBUS egitasmoan bat egin zuten enpresetako ordezkariak, besteak beste. Baina bilera irekia da eta interesa izan dezaketen gainontzeko herritarrei ere parte hartzeko aukera eman nahi zaie. Hori aurre ikusiz, bilera, udaletxeko areto nagusian egingo da, gaur arratsaldeko 7etan hasiko da.


Gaur Zumaian eta Zarautzen - Soraluze - Plaentxia.eus\nGaur Zumaian eta Zarautzen\nUbane Madera 2019-10-09 10:09\nEgoitzetako langileak atzo Beasain-Ordizian.\nGaur, eguaztena, bigarren martxa-eguna egiten dabiltza protestan diharduten Gipuzkoako egoitzetako langileek. Zumaia eta Zarautzen ibiliko dira, bizi duten gatazkaren konponbidea eskatzen. Atzo, berriz, Beasain-Ordizian ibili ziren eta Soraluzeko langileek jakinarazi dutenez, Ordiziako alkatearen babesa jaso zuten.\nAstelehenean Donostian hasitako martxa Arrasatera ailegatuko da barikuan. Hain justu, gaur Zumaia eta Zarautz zeharkatu ondoren, bihar Irunera joko dute eta etzi Debarrora etorriko dira, Eskoriatza eta Arrasate zeharkatuz.\nGreban dabiltzan egoitzetako langileek, guztira 10 egunez egingo dituzte martxak, Gipuzkoa zeharkatzen, joan den irailean abiarazitako grebaren baitan. Urriaren 18an bukatuko dute ekimena, Donostian, euren aldarrikapenak lurralde osora helarazteko helburuarekin.\nBesteak beste, martxaren hasieran salatu zuten zaintza-lanak batik bat emakumeen eskuetan egoteagatik sufritzen dutela gaur egun bizi duten soldata arrakala: “Argi daukagu zergatik gertatzen ari den hau gatazka honetan, zaintza historikoki emakumeok egin dugun lana izan delako, etxean eta inongo soldatarik jaso gabe gainera. Gaur egun gizonezkoak lanean ari diren sektore pribatizatuekiko %30eko soldata arrakala pairatzen dugu, 6.000 euro gutxiago urtean, emakume izate soilagatik”.\n100 egun baino gehiago\nDagoeneko 100 egun baino gehiago daramatzate greban Gipuzkoako egoitzetako langile ugarik. Laburbilduz, Gipuzkoako Diputazioari exijitzen diote onar dezala ELAk Adegi eta Matia 2020 patronalekin lortutako akordioa.


Richard Milhous Nixon (Yorba Linda, Kalifornia, AEB, 1913ko urtarrilaren 9a - New York, AEB, 1994ko apirilaren 22a), estatubatuar politikaria, Estatu Batuetako 37. presidentea. Lehendakariordea izan zen 1953 eta 1961 artean, eta presidente aukeratu zuten 1968an eta berriro 1972an. 1974an dimititu zuen Watergate eskandaluagatik.\nRichard Milhous Nixon (Yorba Linda, Kalifornia, AEB, 1913ko urtarrilaren 9a - New York, AEB, 1994ko apirilaren 22a), estatubatuar politikaria, Estatu Batuetako 37. presidentea. Lehendakariordea izan zen 1953 eta 1961 artean, eta presidente aukeratu zuten 1968an eta berriro 1972an. 1974an dimititu zuen Watergate eskandaluagatik. (eu)\nAmeriketako Estatu Batuetako36. Presidenteordea\nAmeriketako Estatu Batuetako37. Presidentea\nRichard Nixon (eu)


Jon Maiaren dokumental berriaren aurkezpena – Está pasando en Gasteiz\nJon Maiaren dokumental berriaren aurkezpena\nGEU elkartearen eta Oihanederren “Begi belarri” zikloaren barnean proiektatuko da “GUtik ZURA” lana\nGEU elkarteak 2016an martxan jarritako “Begi belarri” ikus-entzunezkoen zikloak urrats berriak egingo ditu eta Oihaneder Euskararen Etxearekin batera hilabetero film-dokumental bat eskaintzeari ekingo dio eskaintza egonkortu eta sendotze aldera. Hurrengo emanaldia hilaren 25ean izango da, 19:00etan, eta Jon Maiaren “GUtik ZURA. Iragana, oraina eta etorkizuna” lana aurkeztuko da.\nEmanaldiak hilaren azken asteazkenetan izango dira arratsaldeko 19.00etan eta, iaz bezala, bi atal izango dituzte: alde batetik, dokumental bera ikusi eta bestetik, filmearen zuzendariarekin, istorioaren protagonistarekin edota jorratzen den gaiarekin loturiko hizlariekin solasaldia egin.\nUrtarrilean Jon Maia bertsolari, idazle eta ikus-entzunezkoen zuzendariak bere azken lana aurkeztuko digu: GUtik ZURA. Iragana, oraina eta etorkizuna. Film honen helburu nagusia basoaren, zuraren eta euskal gizartearen arteko harremanak izan duten, gaur egun duten eta izango duten balioa gizarteratzea da.\n“Euskal Herriaren idiosinkrasian basoa eta zurezko zimenduak daude. Dokumental honetan aintzinatetik etorkizunerako bidaia egingo dugu lur hontako gizakiaren eta zuraren arteko harremana azalduz. Horretarako pertsonaia hautatuen bizi-esperientzia pertsonala eta mundu mailako adituen txori begirada erabiliko ditugu, historia eta istorio konbinaketa poliedriko baten bidez lehengo, oraingo eta etorkizuneko basoen eta zuraren gako nagusiak azalduz”, azaltzen du filmaren sinopsiak.\nProiekzioaren ostean Jon Maia zuzendariarekin solasaldia egongo da. Jon Maia bertsolaria, euskal abeslaria, euskal idazlea, zine zuzendaria, itzultzailea eta kultura eragilea da. Euskal Filologian lizentziaduna, ikus-etzunezko alorrean eskarmentu handia du. Euskal talde ugarirentzat letragile izan da eta literaturagintzan ere kaleratu ditu lanak.\nPrevious Previous post: Concurso de cuentos y relatos Gazte Hitzak 2017\nNext Next post: Detenido un joven de 22 años por violencia de género


Iurretako San Migel jaietan kuadrila eguna ospatuko da lehenengoz - Mugalari KulturaMugalari Kultura\nIurretako San Migel jaietan kuadrila eguna ospatuko da lehenengoz\nAitte San Migel Jai Batzordea\nJaiak ofizialki irailaren 28an hasiko diren arren, hilaren 15ean dagoeneko martxan egongo dira jaien bueltan sortutako ekitaldiak. Hortik eta urriaren 6ra arte, askotariko ekintzekin gozatu ahalko dute iurretarrek eta herrira bertaratzen direnek.\nJai Batzorde herritarrak osatutako egitarauan herriko elkarte ugarik egin dituzte ekarpenak, baita udalak ere. Aurten, urte osoko ekitaldiak antolatu ahal izateko, Jai Batzordeak 32.500 euro jaso ditu udaletik. 2019ko jaiak iragarriko dituen kartela, Larrabetzukoa den EFG-k egiña da; anonimotasuna gorde nahi izan du irabazleak, eta saria Harrera Elkarteari eman dio.\nUmeen kartela berriz, Sabat Agirre mañariarrak irabazi du aurten ere. Zelai alai hipika eskolak emango dio saria.\nEkintzei begira, sanmigeletan lehenengoz ospatuko den Kuadrila Eguna izango da nobedade nagusia. Urriaren 5ean izango da, eta orain arte tradizio handikoa izan den Mozorro Eguna ordezkatuko du. Ekitaldiak berritu eta eskaintza eraldatzeko asmoz proposatu du aldaketa hori Jai Batzordeak. Egunean zehar, beraz, kuadrilen alaitasunarekin beteko dira herriko kaleak. Eguerdian paella txapelketa jokatuko da kuadrilen artean. Bazkalostean jolasak egongo dira, eta iluntzetik aurrera musika: Hesian, Oxabi eta Dj Bull.\nBestelako nobedade eta aukera esanguratsuenen artean, hauek aipatu daitezke:\nZaldai mendi taldeak antolatzen duen mendi martxa domekaz izango da zapatuz beharrean, irailaren 22an.\nLuhartzen erromeria bezpera egunean plazaratuko da, hilaren 28an.\nPirritx, Porrotx eta Marimotots pailazoek jaietako egun handian eskainiko dute ikuskizuna, irailaren 29an.\nUmeen Eguna irailaren 30a izango da, eta berezitasun lez, aurten egurrezko jolasak egongo dira.\nBertso saioa urriaren 4an, barikua. Ostean, Durangaldeko taldeen kontzertua: Nebrashka, Dube eta Txapito Guzman eta Ibarrako Langostinuek.\nNebrashka, Durangaldeko taldea. ARGAZKIA. I. Gorriti\nUrriaren 6an, Duguna izeneko dantza talde gonbidatuak kalejira egingo du arratsaldeko saioaren aurretik.\nJaiak alaitasunez eta errespetuz bizitzeko deialdia egiten du Jai Batzordeak. Zelan ez, jaietan ez dugu eraso sexistarik onartuko.


Profesionalak ez diren pilota txapelketa guztiak bertan behera | EHK\nFederazioek antolatutako txapelketa ofizialak eta bestelako lehiaketak (Bankoa&DV, Olazar, Biharko Izarrak, Emakume Master Cup, Kepa Arroitajauregi Memoriala eta Euskal Herriko kluben arteko Nazionalak) eten egin dira. Pilota profesionalak aldiz, momentuz aurrera egingo du pilotarien eta entrepresen artean lorturiko akordioari esker.\nLakuak eta Nafarroako Gobernuak ezarritako debekuen ostean, Hego Euskal Herriko lau herrialdeetako federazioek bertan behera utzi dituzte jokoan ziren lurraldeetako txapelketak eta torneo pribatu gehienek ere erabaki berdina hartu dute, pandemiaren egoerak hobera egin arte.\nHorixe da Bankoa&DV, Zaldibarko Olazar eta Mallabiko Biharko Izarrak torneoen kasua. Hiru txapelketa hauetan bi astez eteteko hautua hartu dute, baina ahal bezain pronto berriro ekiteko asmoa agertu dute. Abadiñon jokatzen ari zen Kepa Arroitajauregiren Omenezko trinkete txapelketak ere antzeko hautua egin du, baina kasu honetan inolako eperik ezarri gabe.\nEmakumezkoen kasuan, Laboral Kutxa Emakume Master Cup lau eta erdiko txapelketa hastekoa zen aurreko asteburuan, baina zenbait pilotari etxean konfinatuta eta Nafarroako eta Errioxako pilotariak euren lurraldeetatik irten ezinda, lehen jardunaldi hori jokatzeke utzi zuten.\nAzkenik, udaberrian ere bere jarduna eten behar izan zuen Euskal Herriko Kluben Arteko Nazionalak 2021eko udaberrira arte atzeratu ditu jokatzeke geratzen zaizkion hiru jardunaldiak.\nEusko Jaurlaritzaren kasuan adibidez, 2020ko urriaren 26ko 36/2020 dekretuak COVID-19ak eragindako osasun-krisiari aurre egiteko murrizketa berriak ezarri zituen kirol jarduerari dagokionez:\n-Eten egiten da profesionala edo erdi-profesionala ez den talde federatuen lehiaketa, bai eta 2007. urtean eta hurrengoetan jaiotako ikasleek parte hartzen duten eskola-kiroleko lehiaketak ere. Eusko Jaurlaritzak baimena eman bezain pronto berrekingo zaie lehiaketei.\n-Talde federatuen edo eskolakoen kirol-entrenamenduak baimenduta daude, seiko taldeetan.\n-Basque Team-eko kirolari eta teknikariek eta goi-mailakotzat jotzen diren kirolariek lehiatzeko eta baita entrenatzeko aukera izango dute, taldeak mugatu eta mugikortasuna murriztu beharrik gabe.


'Aita Mari', zeruertzean txalupa bat noiz agertuko | Gizartea | Berria\nMigratzaileak. Euskal Herriko eragileen elkartasuna\n'Aita Mari', zeruertzean txalupa bat noiz agertuko\nItsasontziak azaroan erreskatatutako migratzaileak. BERRIA Tamaina handiagoan ikusi\n2020ko urtarrilak 19 - Donostia\nBehin erreskatea bukatuta? Lasaitua hartzen duzu, argi dago hori. Baina lotsa sentitzen duzu orduan: lotsa. Ez dago eskubiderik gertatzen ari dena gertatzeko: ez dauka inolako zuribiderik». Itsas Salbamendu Humanitarioa gobernuz kanpoko erakundeko presidenteorde Iñigo Gutierrezek ezin ditu sentimendu mingotsak alboratu iragan azaroaren 21ean Aita Mari itsasontziarekin Mediterraneoko uretan egin zuten erreskatea oroitzean. Haren bidez lortu zuten arriskuan zeuden 79 migratzaile onik lehorreratzea: Pozzalloko portura eraman zituzten, Italiara. Beste askori lagundu ezinaren sentipen etsiarekin amaitu zuten, ordea, misioa: «Ehunka mila milia koadro arakatu behar dira migratzaileen bila: itsaso zabalean. Oso zaila da deus ikustea». Baina prest dira berriro itsasoratzeko; egunik ez dute jarria oraino, baina heldu den aste honetan berriz martxan egotea espero dute. Berandu baino lehen: «Badakigu azkenaldian Libiatik txalupa asko irteten ari direla».\nAtenasen daukate ontzia egun; izan ere, azaroko misioaren ostean propio erabaki zuten Espainiaren administrazioaren peko portu batera ez bueltatzea. Espainiako Gobernuak orain arte modu zekenean jokatu duela sentitzen dute: hain justu ere, itsasoratzeko eta erreskateak egiteko baimena emateko orduan eragozpenak eta trabak besterik ez dizkie jarri. Horren ondorioz, igaro udan, ontzia konpontzeko Pasaiako portuan (Gipuzkoa) bolada bat egin eta gero, hainbat alditan atzeratu behar izan zuten itsasora irteteko eguna: baimen osoa falta zuten. Eta ez zuten lortu. «Hain justu, eman ziguten azken baimenean, ohartarazpena hortxe dago: 'Ezin du era alderraian nabigatu horren bidez erreskateak egiteko'. Oraindik ere baimen horrekin gaude», onartu du Gutierrezek. Espainiako gobernu berriak aldarrikatu dituen «progresismo mezuen» harira, espero dute ontziaren jardunaren aldeko jarrera argiagoa, baina ontzia ez da bueltatuko oraino. «Espainiako agintariek inolako eragozpenik jarriko ez dutela bermatzen ez duten bitartean, ez gara itzuliko. Ez dugu nahi traba gehiagorik».\nOrain abiatuko duten misioa, «alde administratibotik» behintzat, aurrekoa baino lasaiagoa espero dute Itsas Salbamendu Humanitarioko arduradunek. Izan ere, azaroko operazioaren ondoren, txalorik ez zuten jaso Espainiako agintarien partetik, baina zigorrik ere ez da heldu. «Oraindik ontzia jendez lepo beteta genuela, dei bat jaso genuen: Itsasoko Zuzendaritza Nagusitik deitu zuten, eta errieta egin ziguten. Ez da ezer gehiago gertatu», azaldu du Gutierrezek. Uste dute Eusko Jaurlaritzaren babesa erabakigarria izan zela bide horretan; erreskatearen berria zabaldu eta segituan txalotu zuen operazioa Iñigo Urkullu lehendakariak.\nOntzian migratzaileak hartu eta gero, portu seguru batean sartzeko baimena lortzea izan zen berehalako xedea, eta kezkarako motiboa. Antzeko misioetan diharduten ontziei behin baino gehiagotan jarri dizkiete trabak lehorreratzeko orduan, eta egoera aski zailetan egon dira: nora jo ezinik. Azaroko erreskatean ere, ontzia jendez beteta ikusita, kezka uneak izan zituztela oroitu du Itsas Giza Salbamenduko kide Izaskun Arriaranek; erizaina da, eta eskifaian zihoan. Espainiako agintarien aldeko urratsei so egon zirela gogoratu du, egoera bideratzeko ezinbestekoak zirela iritzita: «Orduan egin zituzten; orain ikusi egin beharko da».\nHegazkinak eta droneak\nHelburua itsaso zabal-zabalean intxaur oskolak aurkitzea denean, artegagarria ere bada galdera: «Non jarriko gara?». Mediterraneoan antzeko jardueretan ari diren gainerako erreskate ontziak non dauden kontuan hartu, eta ahalik eta tokirik egokiena hautatzen saiatzen direla azaldu du Gutierrezek; zerumugara begira beti, olatu eta apar artean txalupa bat noiz agertuko. Adierazi du laguntza bakarra antzeko beste boluntario sareen bidez lortzen dutela. Gainerakoak mutu dira. «Lehen, agintariek abisuak ematen zituzten txalupen inguruan; egun, ez. Dena dakite; ingurua dronez josia dago, eta hegazkinez. Itsasoan geundela, gure gainean droneak sarri askotan ikusi genituen, hegazkinak ere bai. Beraz, dena dakite, baina ez dute deus esaten». Egoera etsiak sortzen ditu horrek: «Gu han geundenean, han inguruan zebiltzan hamabost ontziren berri izan genuen. Zer jazo zen horiekin? Han genbiltzan ontziok erreskatatu genituen lau. Beste bat, Maltako kostazainek; beste bat, Libiakoek. Gainerakoak? Arrastorik ez».\nIltzatuak ditu ontzian eraman zituzten migratzaileen lekukotasunak. Odiseak: «Bazen jendea bost urte zeramatzana bidean». Zauriak: «Libian pasatu behar izan dituzten guztiak? Danteren infernua da hori: Danteren infernua, Lurrean». Agurraren mingotsaz ari da Arriaran: «Badakizu porturatzen direla; baina oraindik ere bide luzea geratzen zaie. Kaira iritsi, eta atxikitze zentro batean sartu zituzten, kartzela antzeko batean. Pozgarria da 79 pertsona horiek portura eraman izana; baina ez dira haien zailtasunak bukatu. Izugarria da». Migratzaileak herrialdeka banatzeko antolatu den kuota sistemaren arabera banatuko dituzte. «Eta behin herrialde horietara helduta ere, zailtasun gehiago izango dituzte. Ez sinestekoa da».\nLaguntza behar du Zaporeak elkarteak


Game of Thrones (2011- ) — AZpiTituluak.eus\nGame of Thrones (2011- ) https://azpitituluak.eus/1315558190 https://azpitituluak.eus/@@site-logo/logo.png\nAzpitit — 2011/09/09 09:49:00 GMT+1\ntronudema5.jpg — JPEG irudia, 53 KB\nGoragoko GoT S06-E05 atalaren azpidatzien bertsioa berriztu dugu, Ã±abardura batzuk zuzenduta. Hodor pertsonaiaren izenaren jatorria argitzen zen hor, eta, bueno, espoilerrik gabe, jatorri hori euskaraz ere argitu dugula jada esango dugu honekin, Twitterren iradokizun batzuk jaso ondoren, eta azpidatzien lehen euskaratzailearekin adostuta.\nGame of Thrones, s07 osorik euskaraz, Open Data Euskadiri esker.\n2016ko udazkenean Euskal Herrian grabatutako irudiekin osatu zen, bereziki Gaztelugatxe Bizkaian eta Itzurungo hondartza Gipuzkoan dira erabili ziren Drangoiharri edo Dragonstone berregiteko. 2017an eman zuen denboraldia HBOk.


Isaias efektua - Gregg Braden (PDF) - Afrikhepri Fondation\nThe Isaias Effect - Gregg Braden (PDF)\nDIsaiah Effect-en, Gregg Bradenek, Zero Point Awakening eta Walking Between Worlds liburuaren egileak, fisika kuantikoan egindako ikerketak Isaiah profetaren eta antzinako esenioen lanekin uztartzen ditu. Erakusten du nola hondamendiaren eta sufrimendu zabalduen profeziak aukera posibleak soilik izan daitezkeela, datozen kondena aurreikustea baino, eta, hain zuzen ere, aukera horietan eragiteko ahalmena dugula. Gerta liteke gertaeren, gaixotasunen eta gizateriarengan gerta daitezkeen ezbeharrik handienen ikuspegi profetikoak gainditzea ahalbidetzen digun zientzia galdu bat existitzen dela?\nPosible al da gure oroitzapen zaharren lainoetan gure artean eta gure munduarekin dugun harremana nola ezagutzen dugun jakitean hutsunea utzi duen gertaeraren bat ezkutatzea? XNUMX. urteko testuak urteek, zientzia modernoan egindako aurkikuntzekin konbinatuta, badirudi galdera hauen eta antzeko beste batzuen erantzuna baietz borobila dela. Gainera, ulertzen hasi berri garen hizkuntzaren bidez, egileak gogorarazi du bi gorputz ditugula, gure gorputz fisikoaren egoera eta gure munduko etorkizuna aukeratzeko ahalmena ematen digutenak.\nLehenengoa profezia zientzia da, eta horren bidez, orainaldian egiten ditugun hautu indibidual eta kolektiboen etorkizuneko ondorioak ezagutuko ditugu. Bigarrenean galdutako otoitzaren zientziaren teknologia aipatzen da, eta horri esker aukeratu dezakegu zein profezia bizi nahi dugun. Ezartzen dugun bakoitzean, Isaias efektua bizi dugu.\n14 erabilitako 17,85 € -tik aurrera\nErosi 19,90 €\nAzken eguneratzea 27eko urtarrilaren 2021ean 9:02\nWatch The best etss (2019)\nLurraren Damned - Frantz Fanon\nYoganandaren bizitza (bideoa)\nLehenengo zibilizazioa Nubiarengandik etorri zen froga zientifikoa\nKamite gazteentzako liburu aukeraketa


Mina da nagusi Tuteran eta hiru dolu-egun ezarri ditu Udalak Sara Pinaren hilketagatik\nSara Pinaren ustezko hiltzailea, Parisera eramateko zain\nSamina eta atsakabea dira nagusi egunotan Tuteran Sara Pinaren hilketa dela eta, Alejandro Toquero alkateak azaldu duenez. Halaber, indarkeria matxistaren aurka lan egiten jarraitzeko deia egin du, eta "egileak beranduegi izan baino lehen identifikatu eta inguratu beharra" azpimarratu du.\nHala, Tuterako Udalak adierazpen instituzionala onartu du azteazken honetan, Sara Pinaren senarra atxilotu eta biharamunean. Hiru eguneko dolu-eguna ezarri dute herrian eta gaur arratsaldean, 20:00etan, elkarretaratzera deitu ditu herritarrak, Foruen plazan.\nEmakumearen jaioterrian, Cortesen, ezohiko osoko bilkura egin zuten atzo, eta han ere hiru dolu-egun ezarri dituzte. Bertako alkatea, Fernando Sierra, Radio Euskadiko "Boulevard" saioan izan da, eta Sara Pinaren gozotasun eta zuhurtzia azpimarratu ditu. Agertokira igotzen zenean benetako artista zela ere gaineratu du.\nHilketa matxista izan zela baieztatuz gero, 2022an bikotekideak edo bikotekide ohiak hildako lehen emakumea izango litzateke, eta kopuru hori 1.126koa izango litzateke 2003an kasuak zenbatzen hasi zirenetik.


Ingurunea | Zilbetinea\nPrezioak eta eskaintzak\nArizkun, Donostia, SanJuan de Luz eta Iruneatik ordu batera aurkitzen da. Kasu guztietan Oronozko bidegurutzera arte N-121-A hartzen da. Bertan Dantxarinea norabidea jarraitzen da (N-121.B) eta kilometro gutxitara Elizondo-ren ondoren, seinale bat ageriko da Arizkun-eko herrira zuzenduko diguna. Zilbetinea etxea behin Arizkun-en, herriko plaza berean aurkitzen da. Sarrera-atea atzealdean kokatzen da.\nBere etxe zahar eta ederrrengatik ospetsua, haietako asko zaharberritu egin dira, bere kai, museo, gaztelu eta hainbat gotorleku bezala. Baiona bere jai eta tradizioengatik ezaguna da: txokolatea, euskal pilota, errubia, arrauna, zezenak (Frantziako zezen plaza zaharrena), antzerki jaialdia, jai tradizionalak … http://www.bayonne.fr...\nJatorrian, San Juan de Luz itsas labar eta hondar dunez babestuta zegoen. Defentsa natural hauen atzean aterpe bat eraiki zen, gaur egun aterpe hau San Juan de Luzeko leku zoragarrienetako bat. Gaur egun zona historiko honetan 200 eraikin baino gehiago aurki ditzakegu:etxeak, komentu bat, ospitalea, lorategiak...\nBaztan ibaiaren sorburutik, Xorroxinetik, Bertizko jaurerriko Parke Natural zabaleraino; Sara, Urdazubi eta Zugarramurdiko haitzulo sorginduetatik inguru osoan aurkitzen diren monumentu megalitikoetaraino; Urritzate eta Aritzakun zilar meategietatik Bidasoako trenbide zaharreraino; Urdazubi eta Amaiurko errotak bisitatuz, eta haran guztia zeharkatzen duen Santiago Bidetik paseatuz; Elizondon gaudela Jorge Oteiza Museo Etnografikoan etenaldi bat eginez eta Amaiurko jauregia ahaztu gabe, Nafarroako Erresumaren azkeneko...\nIruña Nafarroaren erdigunean dago kokaturik, goi-ordoki batean, 449 metrora itsas-mailaren gainetik. 23,55 kilometro koadro ditu, luze-zabal. Iruñeko klima transiziokoa da, mediterraneoaren eta atlantikoaren artean. Epel-hotza da, kontrastez beterikoa, eta aldatzen doa urte batetik bestera. Oro har, klima atsegina da, baina, uztailean eta abuztuan 35 gradura irits daiteke, eta urtarrilean, 0 azpikora. Mendiz inguraturik, Iruñerriko ordokia beti izan da gizakiok bertan bizitzeko egokia. Izan ere, Arga ibaiaren terrazetan harrizko tresnak aurkitu dira, eta horiek 75.000 urte inguru garamatzate gibelera. Kristo aurreko lehen milurtean bazen baskoien herrixka bat, egungo hiria dagoen toki berean. Hori izanen da, hain zuzen, Iruña izenaren jatorria, euskaraz “hiria”. Cneo Ponpeio Magno general erromatarra K.a. 75. urtean iritsi zen, eta hiria sortu, hirigintza erromatarraren ereduari jarraituz. Haren izena eman zion, Pompaelo, eta indartu egin zuen Iruñeak penintsularen eta Europaren artean betetzen zuen lokarri eginkizuna. ...\nDonostia 183.000 biztanleko hiri txikia da eta duen neurrirako ezohiko jarduera kulturala du. Badiaren edertasunak (Kantauriko Perla gisa ezagutzen da), itsas aurreko anfiteatro gisa duen edertasun latzak, itsasoa eta mendia pauso bakarrera izateak, bizi-kalitateak eta gastronomia ezagunak azken bi mendeotan lehen mailako helmuga turistiko bihurtu dute. Historiak landuta, arrantza-herri gisa sortu zen, eta merkataritza-hiri eta gotorleku militar gisa hazi zen Napoleonen tropak indarrez sartutakoan, eta 1813an tropa anglo-portugesen borrokak ia erabat suntsitu ostean, errege-udaldien babesean, zerbitzuen hiri gisa berpiztu zen. Isabel II.ak Donostia aukeratu zuen oporretako egoitza gisa. XIX. mendeko azken urteetan eta XX. hasieretan, Donostia hiri jantzi gisa osatu zen, zerbitzuz betea eta Espainiako iparraldeko turismoaren helmuga nagusia. Eraikinen dotorezia eta eklektikotasuna erregeen eta uneko burgesiaren gustuen isla dira, eta garaietara egokitzen jakin duen izaera bikaina ematen diote. Jarduera kulturala jarduera turistikoaren erritmo berean hazi zen, gaur egun hiriak duen punta-puntako programazio eszenikoa eta kulturala lortu arte. Zinemaldia, Jazzaldia eta Musika Hamabostaldia dira urteko agendaren ezinbesteko hitzorduak. Horiez gain, gaikako zinemaldiak, surfaren ingurukoa (surfilm festibal) edo Giza Eskubideena, esaterako, eta arte eszenikoen arloko DFeria antzerki azoka ere antolatzen dira. Donostia mundu mailan ezagutzen den helmuga gastronomikoa da, lurralde honek munduko beste edozein lekuk baino Michelín izar gehiago baititu metro koadroko, eta “euskal sukaldaritza berria” mugimenduaren bidez izandako euskal gastronomiaren berpizkundearen sehaska izan da. Lehengaien kalitatea eta mundu mailan ezagunak diren pintxoak urte guztian izaten dira donostiarren eta bisitarien...\nPrezioak eta Eskeintzak\nMolino y Monasterio de Urdax\nMuseo Etnográfico Jorge Oteiza (Elizondo)\nParque – Museo Santxotena (Arizkun)\nDesigned by ParamentaStudio | Maquetación y programación by c3inetmedia


Euskara Zinemaldiko filmetan • ZUZEU\nEuskara Zinemaldiko filmetan –\nDonostiak Zinemaldiaren 65. edizioa jasoko du gaur hasi eta irailaren 30a bitarte. Proiektatuko dituen filmetan, iaz baino dezente gutxiago entzungo da euskara -Kultur Hiriburutzak egitasmo ugari pantailaratu zituen-, baina badira batzuk erabat edo hein batean euskarazkoak diren filmak. Zinemaldiak berak zerrendatu dizkigu.\nIazko hutsunearen ondotik, Zinemaldiak milurteko honetan Atal Ofizialerako hautatu duen hirugarren euskarazko filma da “Handia”, Asier Altunaren “Amama” (2015) eta Jose mari Goenaga eta Jon Garañoren “Loreak” (2014) eta gero.\n“Handia” Aitor Arregi eta Jon Garaño\n“Euskal” zinemari eskainitako sailean zazpi film izango dira lehian aurten, Euskal Zinemaren Irizar Saria nork eskuratuko. Tartean, hauexek:\n“Areka”, Atxur Animazio Taldea (Zinemira Kimuak)\nAndoni Egañaren bertsoen narrazioari irudiak jarri dizkiote 20 artistek.\n“Bi txirula”, Iñigo Garcia Agirrezabalaga\n“Elkarrekin-Together”, Migueltxo Molina, Pablo Iraburu eta Igor Otxoa (Euskal Zinemaren Gala / ETB Gala)\n“Euritan”, Irati Gorostidi eta Arantza Santesteban (Zinemira Kimuak)\nItxaro Bordak 1985ean idatzitako “Klara eta biok” narrazioa berrikustea proposatzen du “Euritan” filmak. Egilea bere iraganeko hitzen aurrean jarrita, euskal nortasunaren inguruko harreman periferikoaren gaineko begirada eguneratzen da.\n“Nur eta Herensugearen tenplua”, Juan Bautista Berasategi\nToti Martinez de Lezearen “Nur” liburu arrakastatsuetan oinarritutako animaziozko filma -idazlea bera da gidoilaria, Eneko Olasagastirekin batera-, Juanba Berasategiren zendu aurreko azken egitasmoa.\nDonostia Zinemaldiak 2012an jarri zuen abian, helburu jakin batzuekin: ikus-entzunezko proiektuen garapena bultzatzea, profesionalen arteko lankidetza sustatzea eta nazioarteko merkatu berrien irekitzea bultzatzea. Bertan, Pablo Agüeroren “Akelarre” hautatu dute aurten.\nDonostia Zinemaldiak aurten abiarazi duen industriaren jarduera berria (irailaren 25etik 27ra egingo da); hizkuntza ez-hegemonikoetan filmatutako Europako filmei zuzendutakoa –hau da, alemanez, gaztelaniaz, frantsesez, ingelesez, italieraz edo errusieraz filmatuta ez daudenak–.\n“Dantza”, Telmo Esnal\nEuskal dantzen sinbolo eta metaforak oinarri hartuta, sormenezko pelikula libre bat da “Dantza”, bizitzaren zikloaren istorioa eta gizakiaren eboluzioa erakusten duen fikziozko film musikal bat. Film honetan, dantzen bitartez gai unibertsal asko jorratzen dira; besteak beste, bizirautea, sinesmena, festa, maitasuna eta heriotzaren kontrako etengabeko borroka. Aldi berean, abestiez, keinuez eta erritmoaz lagunduta narrazio sinple baina argia osatzen da.\nZineuskadiren laguntzarekin eta Zinemira Euskaraz programaren barruan, haurrentzat pentsatutako film aukeraketa bat eskainiko da, euskaraz bikoiztua eta urtean zehar jada zinema aretoetan izan dena.\nHorrez gain, Belodromoan goizero Mark Osborne-n “The Little Prince (Printze Txikia)” filma emango da euskarara eta gaztelerara bikoiztua.\n“Frog Kingdom (Igelaren erresuma)”, Shin Nelson\n“Lilla Spöket Laban (Laban, Mamu Txikia. A zer beldurra!”, Alicja Jaworski, Karin Nilsson, Lasse Persson eta Per Åhlin\n“Ozzy”, Alberto Rodríguez eta Nacho La Casa\n“Pixi Post eta opari-emaileak”, Gorka Sesma -bertsio originalean, euskaraz-\n“Snezhnaya Koroleva 2. Snezhnyy Korol (Orm elurretako erresuman)”, Aleksey Tsitsilin\n“The Lego Batman Movie (Batman Lego filma)”, Chris McKay\n“Happy End”, Michael Haneke\n“Jusqu´à la Garde”, Xavier Legrand\n“Nelyubov”, Andrey Zvyagintsev\n“Sando-Me no Satsujin”, Hirokazu Koreeda\n“Teströl és lélekröl”, Ildikó Enyedi\n“12 Jours”, Raymond Depardon\n“Braguino”, Clément Cogitore\n“Geu-Hu”, Hong Sang-soo\n“L´Amant D´un jour”, Philippe Garrel\n“Tesnota”, Kantemir Balagov\n“Visages, Villages”, Agnès Varda, JR\n“Elkarrekin-Together”, Migueltxo Molina, Pablo Iraburu eta Igor Otxoa\n“Non”, Eñaut Castagnet eta Ximun Fuchs\n“Arábia”, Affonso Uchôa eta João Dumans\n“Take Every Wave: The Life of Laird Hamilton”, Rory\nGaur jakinaraziko da zeintzuk diren euskarazko elektronikodun azpitituluak izango dituzten lau filmak.\nEuskara Zinemaldiko filmetan Euskara Zinemaldiko filmetan Euskara Zinemaldiko filmetan Euskara Zinemaldiko filmetan\n2017, Donostia, Euskal zinema, euskara, filmak, Zinemaldia


Jokoak Fighting mutilentzat\nRekido Red Ninja Kid Princess Salbamenduko\nMutilen aldeko borroka jokoak\nMasterizazioa du kung fu, Sambo, ezpata borroka, ez estandarra estilo japoniarra, boxeoa, arte martzialak mutilak borrokan jokoak batera Shaolin borroka teknika artea artea. Sentitzen yourself samurai bat, ninja, 3D avatar, Wolverine baten rola - filma Kill Bill, eta pertsonaiak eta beste hainbat heroi nagusia - filma X -Men edo super rubia Beatrix Kidd protagonista nagusiak. Hautatuko ditu at joko bat, izan ausart eta ausarta da, etsaia, gaiztoak magia, atzerritarrei, dragoiak eta beste etsaiak garaitzeko litzateke. Mutilentzat jokoak borrokatzeko egokiak adin guztietarako. Ahal izango prestakuntza borrokak, Txapelketako borrokak eta kale borroka antolatu ahal izango duzu. Dute, ez bakarrik bere bizitza borroka izango duzu, baina baita besteen bizitzak, eta batzuetan planeta biztanleria. Gather zure indarra, arintasuna, guztiak trebezia duten etsaia garaitzeko litzateke, ez utzi zion aukera bat irabazteko. Zaila Borrokan zorte ona.


kritiken hemeroteka » Maitasunaren puzzlea\n« Herri tradizioa | Ez balego beste mundurik »\nKorapiloak / Jasone Osoro / Elkar, 2001\nMaitasunaren puzzlea Felipe Juaristi / El Diario Vasco, 2001-05-26\nAzaleko irudia deigarria da oso. Esan dezadan, bide nabar, liburuaren itxura bera dela berria, bai kanpotik nola barrutik. Gaur egungo publikoari egokitzeko saioa deritzot, izan ere, liburuak azaletik hasita sartzen dira gaur egungo irakurleen baitan, eta saltzen ere bai. Horretan zerikusia izango du, zalantzarik ez, denda handietan saltzeko dagoen moduak, liburuak halako espazio erraldoietan plastiko batez estali ageri izan ohi baitira. Azaleko begirada ematerik ez barruari, eta kanpoko azalari begiraturik erabaki behar erosi ala ez erosi\nAzaleko irudia deigarria da oso, eta berak adierazten du edozein tratatu pisu eta sakonek baino hobeki zertan den liburua. Hamazazpi ipuin eta hamazazpi poema osoro, Osororenak esan nahi nuen, eta ez beza inork gaizki bar hitz joko halamoduzkoa. Ez horregatik.\nPoema bat eta gero ipuina. Pentsa zitekeen poemak bidea irekitzen diola ipuinari, baina ez da halakorik gertatzen. Independienteak dira, bai poemak nola ipuinak, itxura batez bederen. Poemak oso gustatu zaizkit. Laburrak dira, adierazkorrak, jolastariak, hitzez haratago doazenak, zuzenak, irudikorrak. “Klipa” esaterako: “Klip bat zara nire memorian”. Sekula halako irudirik ikusi gabea nintzen. “Ezin nauzu abandonatu./ Klipa zara eta”. Poemek eta ipuinek mundu antzeko bat dakarkate, gizon-emakumezkoek elkarrekin edo elkarren aurka haragiz eta arimaz sortzen dituzten harremanena.\nAdibidea, izenburutik hasita: “Maitasuna puzzle bat da”. Izan ere, maitasuna ez da sekula izaten nahi genukeena. Askotan esaten da idazle batek beti historia bera kontatzen duela, pertsonaiak direla soilik aldatzen direnak. Baina Osororen hauetan pertsonaiak —hala esango nuke—, ez dira aldatzen, historiak bai ordea.


Praktikak eta lan irteerak | Nazioarteko Harremanak + Zuzenbidea | Deusto\nerakusleiho ezin hobea zure gaitasun profesionalak erakusteko\nPraktika horietan, zure etorkizuneko lanbideari lotutako benetako egoerek hainbat gaitasun eta trebetasun eskuratzeko aukera ematen dute. Zure lehen lan-esperientzia izateaz gain, lagungarriak izango zaizkizu zure curriculuma aberasteko eta zure enplegagarritasuna handitzeko.\nUNIBERTSITATEAK BERAK KUDEATUTA\nLaugarren mailako aukerako irakasgaietako 30 ECTSen barruan, kanpoko praktiketako 6 ECTS egiteko aukera sartzen da, unibertsitateak berak kudeatzen dituen lanbide-inguruneetan.\nBi tutorek (bat praktikak egiten diren kanpoko erakundekoa eta bestea unibertsitatekoa) ikaslearen jarraipena egiten dute praktikek irauten duten bitartean, eta haren lorpena ebaluatzen dute.\nOSO AUKERA ERAKARGARRIA IKASLEEN % 100ENTZAT\nPraktiken esperientziak lagun arteko harremanak aberasteko aukera ematen dio ikasleari, erakundeko kideekin bizi baita tarte horretan, enpresen eta erakundeen munduan sozializatzea errazten du, eta ikasleen % 100en eskura dago.\nLANBIDEAN ESKARMENTUA DUTEN GRADUATUAK\nGure ikasleen prestakuntzan esperientzia hori izan ahal izateak ahalegin handia eskatzen dio unibertsitateari eta, ildo horretatik, eskaintza ahalik eta osoena lortzeko, urtero lankidetza-hitzarmen berriak sinatzen dira.\nENPRESA, ERAKUNDE ETA ENTITATE PUBLIKO ETA PRIBATUEN ESKAINTZA ZABALA\nEta praktikak, non egiten dira?\nTOKI ADMINISTRAZIO PUBLIKOA\nDonostia Estrategia Bulegoa\nESTATUKO ADMINISTRAZIO PUBLIKOA\nEspainiako Batzordea - Nazioarteko Merkataritza Ganbera\nAdimena eta Gai Publikoak\nBikaintasun-programa honi esker, bi astez, “in company” ikasteko esperientzia izango duzu, praktikak eginez nazio mailako bulego batean edo nazioarteko bulego batean.\nPrograma honek ikasgelatik kanpo, beharra duten taldeei zerbitzu juridikoa emanez, ikastea sustatzen du.\nGKEak LANKIDETZA ETA GARAPENA\nAUKERATU ZURE ETORKIZUNA\nSartu proiekzio handiko karrera profesional batean\ndatozen profilakNazioarteko Harremanetako Gradutik sortzen diren profilakPrestakuntza bikoitzetik sortzen diren profilak\nEra askotako enpresa eta erakundeetan, prozesu eta erronka globalak modu eraginkorrean ulertu eta kudeatu ahal izateko, nazioarteko gaietan adituak diren profesionalen beharra daukate.\nNazioarteko Harremanak+Zuzenbidea gradu bikoitzak bi profil osagarri horiek prestakuntza-ibilbide batean sartzeko aukera ematen dizu: prestakuntza juridiko bikaina eta gizartearen dinamikaren ezagutza orokorra, eta beraz, lanerako aukera interesgarriak eskaintzen dizkizu.\nNazioarteko Harremanetako Gradutik sortzen diren profilak\nPrestakuntza bikoitzetik sortzen diren profilak\nJustizia, Erregistroa eta Notariotza, Arbitrajea eta Bitartekaritza\nLibre jardutea Abokatutzan (abokatutzan sartzeko unibertsitate-masterrarekin) arlo guztietan: penala, zibila, administratiboa, hirigintzakoa, bioetika, ingurumenekoa, kirolaren zuzenbidea, informazioaren teknologiak... eta aholkularitza fiskala eta merkataritzakoa, besteak beste.\nEnpresaren eremuarekinlotura handiena duten profilekin batera: Kalitatea, Kontabilitatea, Aholkularitza, Giza Baliabideak, Segurtasuna eta Higienea…\nSektore publikoan: Estatuen Kanpo Zerbitzua, Gobernu arteko Erakundeak, Estatuetako informazio eta inteligentzia zerbitzuetako analistak...\nSektore pribatuan: Nazioarteko negozioen arloko zuzendaritza-aholkulariak enpresetan, merkataritza-ganberetan...\nGobernuz kanpoko erakundeetan, nazioarteko lankidetza eta aholkularitza, nazioarteko GKEetako teknikari edo zuzendariak, aholkulariak...\nInformazioan eta komunikazioan: Nazioarteko korrespontsalak, Nazioarteko informazioan espezializatutako kazetariak...\nIrakaskuntzan eta ikerkuntzan: Unibertsitateko irakasleak, Ikerkuntza Institutuak, Think Tanks-ak (ideien laborategiak).\nKanpoko zerbitzua Administrazioaren maila guztietan: Tokiko eta erkidegoko gobernuen kabineteak, misio diplomatikoak eta kontsularrak, ordezkaritzak nazioarteko erakundeetan, kanpo-proiekzioko organoak.\nFuntzionarioak, aholkulariak eta arlo juridikoko adituak eskualde mailako nazioarteko erakundeetan(Europar Batasuna, Europako Kontseilua, NATO, ELGA, OSCE, ASEAN, Afrikako Batasuna, Afrikako Estatuen Erakundea, Iberoamerikako Idazkaritza Nagusia…), mundu mailako nazioarteko erakundeetan (NBE; UNICEF, UNESCO, PNUD, ACNUR…, Munduko Bankua, Nazioarteko Diru Funtsa, Merkataritzaren Mundu Erakundea)\nAholkulari espezialistak negozioen eta nazioarteko segurtasun juridikoaren arloko enpresa multinazionalentzat, merkataritza ganberentzat eta atzerrian interesak dituzten gizarte entitateentzat.\nAbokatuak nazioarteko bulego eta aholkularitza zerbitzuetan, nazioarteko zuzenbide publiko eta pribatuko kasuetan, nazioarteko fiskalitatea, lizitazioak, etab.\nAholkulari, koordinatzaile edo zuzendariak Nazioarteko lankidetza eta aholkularitzarako gobernuz kanpoko erakundeen arlo juridikoetan (nazioarteko GKEetako teknikariak edo zuzendariak, nazioarteko lankidetza programetan, nazioarteko politika edo ekonomiako aholkulariak, nazioarteko proiektu eta programen kudeatzaileak…)\nLegelarieta aholkulari adituak estatu mailako eta nazioarteko hedabideetan.\nIRAKASKUNTZAN ETA IKERKUNTZAN:\nIrakasleak unibertsitatean, ikerkuntzainstitutuetan, Think tanks-etan.\nNazioarteko Harremanak + Zuzenbidea gradu bikoitzeko ikasle eta etorkizunean tituluduna izango zarenez, zerbitzu batzuk izango dituzu zure eskura, lanean hastea eta ondoren zure lanbidea garatzea errazteko.\nDeustuko Unibertsitatea bere ingurunean integratuta egoteak eta bertatik ateratzen diren graduatuen kalitatearen ospeak lan-eskaintza asko ekartzen dituzte Fakultatera, beren eskaeren araberako ezaugarriak dituzten graduatuen bila. Lan-merkatuarekiko lotura horren osagarri, beste hainbeste ekimen gauzatu dira, lagungarriak direnak unibertsitatetik lan-mundurako trantsizioa sistematizatzeko eta errazteko. Hona hemen horietako batzuk:\nLortu zure lehen lana ikasgeletatik.\nUrtero, Espainiako nahiz nazioarteko enpresa garrantzitsuek hautaketa-prozesuak egiten dituzte gure campuseko azken ikasturteetako ikasleen artean.\nHorren guztiaren osagarri, urtero antolatzen dugu Enpleguaren Foroa, enpresekin harremanetan jartzeko, curriculuma entregatzeko, aurkezpenetara, mintegietara eta tailerretara joateko eta, era berean baita hautaketa-prozesuetan parte hartzeko ere.\nEzohiko epea uztailaren 1etik 15era


Liga Endesa 2019-2020 (4. jard): Bilbao Basket, nagusi Baskoniaren aurka (79-75)\nBilbao Basket nagusitu da Baskoniaren aurkako euskal derbian\nBilboko taldeak garaipena lortu du 79-75eko emaitzarekin Endesa Ligako laugarren jardunaldiko partidan.\nPorrota jaso du Bilbao Basketek gorabehera handiko norgehiagoka batean\nJaurtiketa libreek Baskonia zigortu dute Moskun (79-76)\nAzken hasperenean galdu du Baskoniak Unicajaren aurkako norgehiagoka (77-78)\nBilbao Basketek garaipena lortu du Baskoniaren aurka\nRETAbet Bilbao Basketek garaipena lortu du Kirolbet Baskoniaren aurka (79-75), Endesa Ligako laugarren jardunaldiko euskal derbian. Bilbao Basketen balantzea hiru garaipen eta porrot batekoa da; Baskoniarena, aldiz, hiru porrot eta garaipen bakarrekoa.\nAgintzen hasi du partida Bilbao Basketek, eta etxeko taldea nagusitu da lehen minutuetan (5-1). Baskoniak lan eskerga egin behar izan du aurkariak markagailuan ihes ez egiteko. Bost puntuko abantaila eskuratu du Bilbao Basketek, baina, Arabako taldeak puntu bakarrera murriztu ditu aldeak (10-9). Ondoren, bost puntuko abantaila lortu du berriro Mumbruk zuzentzen duen taldeak (14-9), eta lau puntuko errenta eskuratu dute beltzezko gizonek lehen laurdenaren amaieran (18-14).\nBigarren laurdenaren hasieran ere, kosta egin zaio Baskoniari partidan sartzea, eta Bilboko taldeak hamar puntuko abantaila lortu du (34-24). Kirolbet Baskoniaren unerik kaskarrenetakoan, Fall agertu da, lau puntu jarraian sartuta desabantaila txikitzeko (34-28). Shengeliari teknika adierazi diote, eta Bilbao Basketek zuloa ireki du berriro (40-31). Perasovicek zuzentzen duen taldea suspertu egin da bigarren laurdenaren azken txanpan, eta neurketa berdindu du (40-40) atsedenaldira iristeko 20 segundo falta zirenean. Azken jabetza Bilbao Basketek izan du, eta etxeko taldea aurretik joan da aldageletara Balvinen saskiratzeari esker (42-40).\nAtsedenaldiaren ostean, RETAbet Bilbao Basketek abantaila hartu du (45-40), baina Kirolbet Baskoniak neurketa berdindu du (46-46 eta 50-50), eta aurretik ere jarri da (50-52) hirugarren laurdena amaitzeko 3 minutu eta 34 segundo falta zirenean, baina Bizkaiko taldeak azkar erantzun du, berriro aurrea hartuz (53-52). Neurketa berdinduta heldu da (55-55) laurdenaren azken segundoetara, eta Bilbao Basket bi puntuko errentarekin iritsi da (57-55) azken laurdenera.\nAmaierako hamar minutuetan, parekotasuna izan da nagusi. Etxeko taldeak sei puntuko errenta izan du une baten (63-57), baina Baskonia erne ibili da, eta ez dio ihes egiten utzi (65-64). Norgehiagoka berdinduta iritsi da azken hiru minutuetara (69-69). Bilboko taldeak bost puntuko abantaila hartu du azken bi minutuetan. Errenta hori, ordea, bi puntura murriztu du Baskoniak (77-75) amaierarako 28 segundo falta zirenean. Talde bizkaitarrak baloia galdu du azken segundoetan, baina epaileen erabaki eztabaidagarriak Bilbao Basketi eman dio jabetza, azken segundoetan. Baskoniak falta egin behar izan du, eta Schreinerrek bi jaurtiketak sartu ditu. Azken jabetzan, Baskoniak ez du asmatu, eta garaipena Bilbao Basketentzat izan da (79-75).\n79 - RETAbet Bilbao Basket (18+24+15+22): Rousselle (3), Rafa Martínez (7), Bouteille (8), Sulejmanovic (2) eta Balvin (13) —hasierako taldea—; Schreiner (4), Jaylon Brown (11), Sergio Rodriguez (2), Kulboka (7), Cruz (10) eta Lammers (12).\n75 - Kirolbet Baskonia (14+26+15+20): Henry (13), Shields (11), Garino (5), Shengelia (14) eta Fall (6) —hasierako taldea—; Stauskas, Janning (10), Pollonara (3), Diop (13) eta Eric.\nPartzialak: 18-14, 42-40 (atsedenaldia); 57-55 eta 79-75 (amaiera).\nEpaileak: Jacobo Rial, Luis Miguel Castillo eta Jordi Aliaga.